MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 222 L-Erbgħa, 27 ta' Mejju, 1998 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 222

L-Erbgħa, 27 ta' Mejju, 1998

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.09 p.m.

Talba

SEDUTA NRU.

L-Erbgħa, 27 ta' Mejju, 1998

WERREJ MINUTI 60

INFORMAZZJONI TA' MADAM SPEAKER 60

MISTOQSIJIET - TWEĠIBIET ORGALI 60

TQEGĦID TA' KARTI 64

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR DAZJU TAS-SISA

(EMENDA NRU 2) (IT-TIELET QARI)

EXCISE DUTY (AMENDMENT) (NO.2) BILL (THIRD READING) 65

ABBOZZ TA' LIĠI DWAR SELF LOKALI (IT-TIELET QARI)

LOCAL LOAN BILL (THIRD READING) 66

ABBOZZ TA' LIĠI DWAR TAXXA SPEĊJALI FUQ BANEK KUMMERĊJALI (KUMITAT)

COMMERCIAL BANKS (SPECIAL TAX) BILL (COMMITTEE STAGE) 66

ABBOZZ TA' LIĠI DWAR IL-KUMMERĊ TA' L-ASSIGURAZZJONI (KUMITAT)

INSURANCE BUSINESS BILL (COMMITTEE STAGE) 81

(EMENDA NRU 2) (VOTAZZJONI) 90

EXCISE DUTY (AMENDMENT) (NO.

2) BILL (DIVISION) 90

ABBOZZ TA' LIĠI DWAR SELF LOKALI (VOTAZZJONI) 91

LOCAL LOAN BILL (DIVISION) 91

ABBOZZ TA' LIĠI DWAR TAXXA SPEĊJALI FUQ BANEK KUMMERĊJALI (VOTAZZJONI) 92

COMMERCIAL BANKS (SPECIAL TAX) BILL (DIVISION) 92

AĠĠORNAMENT 94

MISTOQSIJIET GĦAL TWEĠIBIET ORALI MWIEĠBA BIL-MIKTUB 99

MISTOQSIJIET GĦAL TWEĠIBIET BIL-MIKTUB 106

MINUTI

Il-Minuti tas-Seduta Nru. 221 li saret fis-27 ta' Mejju, 1998 ġew konfermati.

INFORMAZZJONI TA' MADAM SPEAKER

MADAM SPEAKER (Onor. Myriam Spiteri Debono): Ninforma lill-Kamra li skond l-Att ta' l-1995 dwar l-Ombudsman, is-Sedja rċeviet kopja ta' rapport li sar mill-Ombudsman u skond l-istess Att inqiegħed fuq il-Mejda tal- Kamra:-

Kopja ta' rapport magħmul mill-Ombudsman b'konnessjoni ma' lmenti dwar ħatriet fl-Awtorita' ta' l-Ippjanar.

MISTOQSIJIET - TWEĠIBIET ORGALI

MINISTERU TA' L-AFFARIJIET BARRANIN - KUMPANNIJI/PARTNERSHIPS

L-ONOR.

CARMELO ABELA (f'isem l-Onor.

Charles Mangion) staqsa lill- Vici Prim Ministru u Ministru għall-Affarijiet Barranin u ta' l-Ambjent.

Jista' l-Viċi Prim Ministru jgħid kemm kienu l-kumpanniji jew partnerships ta' Awdituri/Accountants li ngħataw kuntratti bejn Mejju 1987 u Ottubru 1996 mill-Ministeru tiegħu?

ONOR.

JOE MIZZI (Ministru mingħajr Portafoll fl-Uffiċċju tal-Prim Ministru) (f'isem l-Onor.

George Vella): Nirriferi lill-Onor.

Interpellant għar-risposta li ngħatat għall-mistoqsija parlamentari numru.

14775 f'seduta numru 220.

DJAR - INSPECTORS

L-ONOR.

CARMELO ABELA (f'isem l-Onor.

Sandro Schembri Adami) staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,416 u ċioe' għar-rigward tal-każ ta' persuna mill-Marsa, li d-dettalji tagħha diġa' ntbagħtu separatament, jista' l-Ministru jgħid jekk intbagħatx inspector?

Jekk fl-affermattiv, meta?

Jekk fin-negattiv, għaliex ma ntbagħatx?

Jekk hu l-każ, meta se jintbagħat?

ONOR.

ALFRED PORTELLI (Ministru tad-Djar u Kunsilli Lokali): M'għandi xejn iżjed xi nżid mat-tweġiba li tajt għall-mistoqsija bil-miktub W 1,416.

DJAR - AKKOMMODAZZJONI SOĊJALI

L-ONOR.

CARMELO ABELA (f'isem l-Onor.

Sandro Schembri Adami) staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,415 u ċioe' għar-rigward tal-każ tal- persuna mill-Ħamrun li d-dettalji tagħha diġa' ntbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall-ipproċessar tal-każ ta' akkommodazzjoni soċjali?

X'qiegħed iżomm milli dan il-każ jiġi ffinalizzat f'dak li hu trattament tiegħu?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija bil-miktub W 1,415.

DJAR - AKKOMMODAZZJONI SOĊJALI

L-ONOR.

CARMELO ABELA (f'isem l-Onor.

Sandro Schembri Adami) staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,414 u ċioe' għar-rigward tal-każ tal- persuna mill-Marsa, li d-dettalji tagħha diġa' ntbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall-ipproċessar tal-każ ta' akkommodazzjoni soċjali?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija bil-miktub W 1,414.

MADAM SPEAKER: L-Onor.

Maria Camilleri, mistoqsija suppliemtari.

ONOR.

MARIA CAMILLERI: Nixtieq nistaqsi lill-Ministru fiex wasal il- proġett ta' l-Imsida ladarba qed nitkellmu dwar l-akkomodazzjoni soċjali.

MADAM SPEAKER: Il-Ministru tad-Djar u Kunsilli Lokali.

ONOR.

ALFRED PORTELLI: Madam Speaker, rigward il-proġett ta' l-Imsida nista' ngħid li lestejna l-ewwel fażi tiegħu.

Hemm żewġ blokki ta' bini li t-tnejn tlestew taħt Gvern Laburista.

Meta l-bieraħ mort l-Imsida biex nara fiex wasal ix-xogħol - u kont mort diversi drabi qabel - rajt li wasalna biex inlestu wkoll numru ieħor ta' appartamenti; fil-fatt il-kuntrattur wasal fl-aħħar saqaf, jiġifieri s-saqaf tar-raba' sular.

Nisperaw li din il- ġimgħa jingħata l-konkos u sa l-aħħar ta' Lulju dan il-blokk il-ġdid ikun lest ukoll.

Il-Gvern Laburista għamel policy ġdida għall-evictees li għaddiet ukoll mill-Kabinett.

Din il-policy tinkludi mhux biss lil dawk illi jiġu evicted mid-djar tagħhom biex isir xi slum clearance u minfloku jsir proġett tal-housing, imma tinkludi wkoll lil dawk in-nies li jintlaqtu minn xi proġett tal-gvern bħalma hu t-twessigħ ta' xi triq jew xi proġett nazzjonali bħalma kien ġara taħt Gvern Nazzjonalista meta kienu tneħħew nies minn Kalafrana u ntbagħtu Ġebel San Martin, iż-Żejtun.

Jiġifieri għamilna policy ġdida li tolqot lil dawk kollha illi b'xi mod jew ieħor jiġu evicted for public purposes.

Tajnihom sussidju ferm ogħla fil-kera minn dak illi kienu jieħdu, għar-raġuni illi ħafna minnhom kien ikollhom kirjiet baxxi bħal fil-każ ta' l-Imsida.

Hemm 26 familja illi se jinħarġu minn darhom sabiex il-postijiet tagħhom jitwaqqgħu ħalli jitkomplew aktar fażijiet tal-proġett ta' l-Imsida.

Jiena kont waqqaft grupp, is-slum clearance group, sabiex jidentifika s- slum areas u jsir programm tajjeb.

Dan il-grupp għamel xogħol tajjeb tant illi għandna diversi talbiet, waqt li għaddejjin b'ċertu xogħol, għal slum clearance f'diversi partijiet ta' Malta.

Fir-rigward tal-Kottonera, nispera li l-ewwel permessi jinħarġu sa mhux aktar tard minn xahar u nofs oħra.

Għada għandha ssir ukoll laqgħa oħra tas-slum clearance group fuq il-każ ta' l-Imsida biex imbagħad ikunu jistgħu jiġu allokati dawn il-postijiet li nbnew ħdejn l-Għajn tal-Ħasselin.

MADAM SPEAKER: L-Onor.

Austin Gatt, mistoqsija supplimentari.

ONOR.

AUSTIN GATT: Xtaqt li l-Ministru jagħtina ftit aktar dettallji dwar il-policy ġdida illi ħabbar issa hawnhekk u speċifikament minn meta bdiet din il-policy.

Din hija policy verbali jew inkella saret bil-miktub?

Jekk hi verbali, ma jidhirlux li aħjar tkun bil-miktub?

U jekk hi bil- miktub jista' jpoġġi kopja tagħha fuq il-Mejda tal-Kamra?

Xtaqt nistaqsi wkoll fiex tikkonsisti preċiżament din il-policy.

Il-Ministru qal li se jingħataw sussidji aktar vantaġġjużi fuq il-kera.

Xtaqt nistaqsi jekk hux dan il-benefiċċju biss hemm taħt din il-policy jew hemmx xi benefiċċji oħra.

Xtaqt nistaqsi wkoll x'inhi d-differenza fis-sussidju li qiegħed jingħata.

Jista' l-Ministru jassigurana li din il-policy ma tapplikax għal min huwa squatter - allura qiegħed f'post illegalment - u issa se jiġi evicted?

Jiena jidhirli li jekk qiegħed hemmhekk mingħajr titolu legali għaliex huwa squatter, m'għandux jiġi kkompensat.

Jiena fhimt lill-Ministru jgħid li din il-policy tapplika għal evictees milquta minn public order, jiġifieri minn akkwiżizzjoni ta' post. Jista' jikkonferma li fhimt sew, illi din ma tapplikax għal evictee wara sentenza tal-qorti, per eżempju, fuq żgumbrament?

Jekk fhimt sew, f'dan il-każ il- policy ma tapplikax.

Xtaqt li l-Ministru jgħidilna wkoll min huma l-membri tas-slum clearance group.

Dan il-grupp jikkordina ma' Dr. Karmenu Mifsud Bonnici dwar il-brief li kien ingħata minn dan il-Gvern biex jidentifika postijiet fejn jista' jsir housing tal-gvern fuq proprjeta' li ġejja mingħand il-Knisja?

Fl- aħħarnett xtaqt inkun naf ukoll jekk dan ir-rapport ta' Dr. Karmenu Mifsud Bonnici huwiex lest.

Jekk iva, se jitqiegħed fuq il-Mejda tal-Kamra?

MADAM SPEAKER: Il-Ministru tad-Djar.

ONOR.

ALFRED PORTELLI: Madam Speaker, nibda mill-aħħar mistoqsija dwar ir-rapport tal-Kummissjoni ta' Dr. Karmenu Mifsud Bonnici.

Dak se jitqiegħed fuq il-Mejda tal-Kamra fiż-żmien opportun.

Barra minn hekk, il- policy ma tapplikax għal-evictees bil-qorti.

Jiena nassigurah li l-policy se tkun ippubblikata.

Irrid ngħid ukoll li aħna mhux din il-policy dwar l-evictees biss għamilna, imma għamilna wkoll standardisation tal-kirjiet tal-Gvern.

F'dan il-każ ħadna biċċa xogħol kbira għax kellna noqogħdu naraw madwar 3,000 file ħalli naraw kif tista' ssir din l-istandardisation b'mod li tgħinna aktar fix-xogħol tad-dipartiment.

Per eżempju, min kellu xi kera tal- Gvern kuntrattwali, din qatt ma tista' togħlilu aktar mis-ceiling oriġinali li kellu.

Din l-istandardisation kienet meħtieġa wkoll għar-raġuni illi kellna rapporti illi fl-amministrazzjoni preċedenti kien hemm min suppost għolietlu l-kera għax id-dipartiment huwa marbut li kull sentejn jagħmel reviżjoni tal-kera għal dawk l-applikanti li kienu ħadu flat wara l-1986, u din ir-reviżjoni ma kenitx qed issir.

Din ma kenitx ħaġa ġusta.

Mhux sewwa li d-dipartiment ma kienx qiegħed jagħmel din ir-reviżjoni.

Jiena jidhirli li dan seta' sar għal raġunijiet politiċi, aktar u aktar għax kienet riesqa l-elezzjoni.

L-Onor Gatt staqsa wkoll dwar is-slum clearance group.

Dan qed jagħti frott tajjeb u naħseb li l-Onor.

Austin Gatt ħa pjaċir b'din l-aħbar għaliex kien hemm il-ħtieġa li ssir xi ħaġa.

Nista' ngħid li f'din l- inizjattiva hemm ukoll il-parteċipazzjoni ta' dipartimenti oħra, fosthom tal-Lands Department, li huwa wieħed mill-aktar dipartimenti illi l-Housing jiġi bżonn.

Naħseb li l-Ministri ta' qabli li kellhom x'jaqsmu ma' housing jifhmu sewwa x'qed ngħid.

MADAM SPEAKER: L-Onor.

Ċensu Galea.

ONOR.

ĊENSU GALEA: Jista l-Ministru jgħidilna x-xogħol sar mill- elezzjoni sal-lum fuq l-ewwel fażi tal-proġett ta' l-Imsida?

Ix-xogħol fuq il-proġett ta' 28 appartament fl-Imsida kien prattikament lest minn kollox u ma nafx x'xogħol seta' sar biex jitlesta l-proġett.

Għaliex sena u disa' xhur wara li nbidel il-Gvern għadhom ma tqassmux dawn it-28 appartament li kienu lesti?

Il-Ministru rrifera għal tibdil fil-policy li kien hemm.

Nixtieq nistaqsi lill-Ministru jekk jafx li attwalment kien hemm bidla fil-policy - din kienet ħarġet ukoll fil-pubbliku - fis-sens illi jkun hemm talba għar- reviżjoni biss fil-każ tal-persuni li jħossu li għandu jkollhom tnaqqis fil-kera u mhux żieda.

Naħseb li l-Ministru jaf li kien hemm kritika qawwija għall-fatt li kienu qed jiżdiedu l-kirjiet u għalhekk kien hemm bidla fil-policy li permezz tagħha min ikun qed jibbenefika jista' biss japplika għal tnaqqis u mhux għal żidiet.

MADAM SPEAKER: Il-Ministru Portelli.

ONOR.

ALFRED PORTELLI: Jiena nista' ngħid li ma sibt l-ebda policy miktuba fuq dan li qed jgħid sieħbi u frankament ma nistax nifhem kemm tista' tagħmel sens.

Jekk il-bieraħ wieħed kien batut, allura kellu jieħu sussidju, imma jekk illum m'għadux batut, allura mod ieħor.

Minn dak li qed jgħid l-Onor.

Ċensu Galea stess joħroġ eżatt dak li kont qed nirriferi għalih, li dik kienet deċiżjoni purament politika, minħabba l-voti.

Rigward l-ewwel mistoqsija nixtieq inwieġbu li safejn naf jiena rari kien hemm xi proġett fl-Imsida jew Bormla li bdieh u lestieh Gvern Nazzjonalista.

Dan il-proġett ma kienx lest.

Tant hu hekk li lanqas l- allokazzjoni tal-postijiet ma kienet saret.

Barra minn hekk meta jiena mort fuq il-post la kien hemm bibien u lanqas twieqi.

Jiena kont tajt ordni wkoll biex jgħaġġlu ħalli ma jkunx hemm aktar moffa.

L-Onor.

Ċensu Galea semma l-policy.

Hu jaf li ma kienx hemm policy ċara rigward l-evictees u ħadna biċċa xogħol kbira sabiex nirranġaw ma' dawn l- evictees.

Pero' aħna qegħdin nagħmlu l-affarijiet bis-serjeta' kif għandhom ikunu.

Dawn jiftaħru bil-Kottonera, imma kien fl-aħħar sena ta' Gvern Nazzjonalista li nbeda proġett f'Bormla li mbagħad komplieh Gvern Laburista.

Irrid ngħid ukoll li hemmhekk se nibdew proġetti oħra.

MADAM SPEAKER: L-Onor.

Ċensu Galea.

ONOR.

ĊENSU GALEA: Madam Speaker, ħalli nillimita ruħi fuq il-każ ta' l- Imsida.

Jikkonferma l-Ministru illi fil-fatt anke l-bibien li għamel riferenza għalihom kienu diġa' mwaħħlin f'posthom meta l-Ministru mar fuq il-post?

Jista jgħidilna xi spejjeż saru fuq dan il-proġett?

Jikkonferma wkoll illi l-pjanti għall-ewwel tliet fażijiet kienu diġa' lesti, sottomessi u approvati mill-Awtorita' ta' l-Ippjanar ferm qabel Ottubru ta' l-1996?

MADAM SPEAKER: Il-Ministru tad-Djar.

ONOR.

ALFRED PORTELLI: Nitlob lill-Onor.

Membru jagħmilli l-mistoqsija bil-miktub biex inkun nista' nwieġbu.

MADAM SPEAKER: L-Onor.

Ċensu Galea.

ONOR.

ĊENSU GALEA Madam Speaker, jiena naħseb li la l-Ministru kien jaf daqstant dettalji għal domanda supplimentari ta' membru min-naħa tal-Gvern, huwa wkoll f'pożizzjoni illi bl-istess spontanjeta' jwieġeb din id- domanda.

MADAM SPEAKER: Il-Ministru Portelli.

ONOR.

ALFRED PORTELLI: Madam Speaker, jiena qed inwieġbu u qed ngħidlu illi bħalma jaf huwa stess f'għaxar snin kulma sar kien li fl-Imsida bdew blokk mingħajr ma allokawh lin-nies, f'Bormla l-istess.

Jgħid x'jgħid l- Onor.Galea dawn kellna nlestuhom aħna.

MADAM SPEAKER: L-Onor.

Ċensu Galea.

ONOR.

ĊENSU GALEA: Madam Speaker, ma nafx il-Ministru huwiex f'pożizzjoni li jikkonferma li f'Ottubru 1996 quddiem l-Awtorita' ta' l-Ippjanar kien hemm applikazzjoni għal aktar minn 1000 appartament.

MADAM SPEAKER: Il-Ministru tad-Djar.

ONOR.

ALFRED PORTELI: Le, mhux hekk.

Li nista' ngħidlu huwa li matul iż- żmien li ili responsabbli jien kien hemm madwar 1,100 applikazzjoni għal permess quddiem l-Awtorita' tad-Djar u kulma sibna meta tlajna aħna kienu xi 40.

MADAM SPEAKER: L-Onor.

Ċensu Galea.

ONOR.

ĊENSU GALEA: Madam Speaker, jiena m'iniex nistaqsi x'hemm illum imma qed nistaqsi x'kien hemm pendenti f'Ottubru ta' l-1996.

Jikkonfermax, bħalma kkonferma fl-aħħar mill-aħħar ftit tal-ġimgħat ilu f'risposta għal mistoqsija Parlamentari li ta lili stess, ili x-xogħlijiet li huma in hand huma kważi kollha fuq permessi u pjanti li saru qabel Ottubru 1996?

MADAM SPEAKER: Il-Ministru tad-Djar.

ONOR.

ALFRED PORTELLI: Le, Madam Speaker.

MADAM SPEAKER: Il-ħin tal-mistoqsijiet issa għadda.

Tqegħid ta' Karti.

Il-Ministru tal-Finanzi u Kummerċ.

TQEGĦID TA' KARTI

ONOR.

LEO BRINCAT (Ministru tal-Finanzi u Kummerċ): Madam Speaker, inqiegħed fuq il-Mejda tal-Kamra:

Tagħrif dwar safar ta' delegazzjonijiet mid-dikasteru li għalih hu responsabbli l-Ministru tal-Finanzi u Kummerċ għall-perijodu bejn l-1 ta' Novembru 1997 u l-31 ta' Marzu 1998, bi tweġiba għall-mistoqsija parlamentari numru 14051.

MADAM SPEAKER: Grazzi.

Il-Ministru għax-Xogħlijiet Pubbliċi u Kostruzzjoni.

ONOR.

CHARLES BUHAGIAR (Ministru għax-Xogħlijiet Pubbliċi u Kostruzzjoni): Madam Speaker, inqiegħed fuq il-Mejda tal-Kamra:

Avviż Legali Nru 138 ta' l-1998 – Ordni ta' l-1998 li jemenda l-Ordni dwar il-Kummissarju ta' l-Artijiet (Trasferiment ta' Drittijiet u Responsabilitajiet).

MADAM SPEAKER: Grazzi.

Il-Ministru tal-Biedja u Sajd.

ONOR.

NOEL FARRUGIA (Ministru tal-Biedja u Sajd): Madam Speaker, inqiegħed fuq il-Mejda tal-Kamra:

Tagħrif dwar safar ta' delegazzjonijiet mid-dikasteru li għalih hu responsabbli l-Ministru tal-Biedja u Sajd għall-perijodu bejn l-1 ta' Novembru 1997 u l-31 ta' Marzu 1998, bi tweġiba għall-mistoqsija parlamentari numru 14047.

MADAM SPEAKER: Grazzi.

Il-Ministru tal-Ġustizzja.

ONOR.

GAVIN GULIA (Ministru tal-Ġustizzja): Madam Speaker, inqiegħed fuq il-Mejda tal-Kamra:-

Tagħrif dwar safar ta' delegazzjonijiet mid-dikasteru li għalih hu responsabbli l-Ministru tal-Ġustizzja għall-perijodu bejn l-1 ta' Novembru 1997 u l-31 ta' Marzu 1998, bi tweġiba għall-mistoqsija parlamentari numru 14050.

MADAM SPEAKER: Grazzi.

Stqarrijiet ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR DAZJU TAS-SISA (EMENDA NRU 2)

EXCISE DUTY (AMENDMENT) (NO.2) BILL

ONOR.

LEO BRINCAT: Madam Speaker, nipproponi t-Tielet Qari ta' l-Abbozz ta' Liġi msejjaħ "Att biex ikompli jemenda l-Att ta' l-1995 dwar Dazju tas- Sisa".

MADAM SPEAKER: Min jissekonda?

ONOR.

ALFRED PORTELLI: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ "Att biex ikompli jemenda l-Att ta' l-1995 dwar Dazju tas-Sisa" jkun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

MADAM SPEAKER: Skond il-Mozzjoni ta' Proċedura Nru 60 tat-12 ta' Mejju 1997, din id-division tittieħed fil-ħin ta' l-interruzzjoni tax-xogħol.

ABBOZZ TA' LIĠI DWAR SELF LOKALI

LOCAL LOAN BILL

ONOR.

LEO BRINCAT: Madam Speaker, nipproponi t-Tielet Qari ta' l-Abbozz ta' Liġi dwar Self Lokali.

MADAM SPEAKER: Min jissekonda?

ONOR.

CARMELO ABELLA: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ "Att biex jawtorizza li somma ta' mhux iżjed minn mija u għaxar miljun lira Maltija tinġabar b'self f'Malta sabiex tkopri nefqa ikbar mid-dħul fil-Fond Konsolidat matul is-sena 1998 u n-nefqa li mistennija sseħħ matul is-sena 1987, ikun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division

ABBOZZ TA' LIĠI DWAR TAXXA SPEĊJALI FUQ BANEK KUMMERĊJALI

COMMERCIAL BANKS (SPECIAL TAX) BILL

L-ordni għal Kumitat ġie moqri.

FIL-KUMITAT

L-Onor.

Michael Bonnici, President tal-Kumitati, jippresjedi.

Klawsola 2 - Titolu fil-qosor.

Clause 2 - Interpretation.

THE CHAIRMAN: Il-Ministru Brincat.

ONOR.

LEO BRINCAT: Sur President, fi klawsola 2 nsibu d-definizjoni tal- liġijiet li hemm riferenza għalihom f'dan l-abbozz u tifsira ta' bank kummerċjali.

Hawnhekk jingħad li qed jiġu esklużi istituzzjonijiet ta' kreditu li jkunu reġistrati maċ-Ċentru għas-Servizzi Finanzjarji ta' Malta bħala kumpanniji offshore taħt l-Att dwar Attivitajiet Kummerċjali Internazzjonali ta' Malta u istituzzjonijiet ta' kreditu li jkollhom liċenzja limitata għal negozju biss f'munita barranija ma' persuni mhux residenti f'Malta.

Sur President, li rrid ngħid fuq din il-klawsola huwa li hawnhekk aħna qegħdin nitkellmu bażikament fuq il-banek kummerċjali, jiġifieri l-APS Bank, il-Bank of Valletta, il-Lohombus, il-Lombard, il-Midland Bank u l-Mid- Med Bank.

Il-Lohombus qed jiġi eżentat għal raġunijiet soċjali, kif kont għedt fl-introduzzjoni għat-Tieni Qari ta' dan l-abbozz ta' liġi.

Mr Chairman, għal klawsola 2 nipproponi din l-emenda:

"A" Minflok it-tifsira ta' Bank Kummerċjali fil-klawsola 2, għandu jidħol dan li ġej:

""Bank Kummerċjali" tfisser istituzzjoni ta' kreditu li jkollha liċenza taħt l-Att ta' l-1994 dwar il-Kummerċ Bankarju, iżda ma tinkludix istituzzjoni bħal dik li jkollha l-liċenza limitata għal negozju biss f'munita li ma tkunx il-lira Maltija;".

"A" For the definition of Commercial Bank in clause 2, there shall be substituted the following:

""Commercial Bank" means a credit institution licensed under the Banking Act, 1994, but does not include such an institution which has a licence limited to dealing only in currencies other than the Maltese lira;".

THE CHAIRMAN: Hemm rimarki?

L-Onor.

John Dalli.

ONOR.

JOHN DALLI: Hawn ħafna rimarki, Mr Chairman.

L-ewwelnett irrid nerġa' nirripeti l-appell tiegħi lill-Ministru Brincat biex din il-liġi jirtiraha, għaliex din hi liġi li se tagħmel ħafna ħsara lill-pajjiżna.

Din hi liġi li se tkun parti mill-kodiċi legali tal-pajjiż u se tidher f'kull studju li jsir fuq Malta bħala post ta' investiment.

Dan huwa ħażin.

Din hija sword of damocles fuq kull investitur b'futur f'pajjiżna u hija xi ħaġa li m'għandhiex tkun ittollerata.

M'għandniex noqogħdu nġibu l- iskużi li saret għaliex il- banek sabu mezz kif ma jħallsux VAT kif suppost iħallsu minħabba l-mod kif ikkalkolaw il-kontribuzzjoni tagħhom.

Fid-diskors tiegħi waqt is-Second Reading jiena għedt illi din il-problema kellha soluzzjonijiet amministrattivi u setgħu ttieħdu dak it-tip ta' soluzzjonijiet.

Dan huwa metodu ħażin kif nipprovaw insolvu dik il- problema.

U għalxejn noqogħdu ngħidu li din se tkun għal darba biss, għaliex din il-liġi ma kenitx teżisti f'pajjiżna u issa se tibda teżisti u għada pitgħada tista' malajr issir emenda għaliha f'dan il-Parlament b'mod li ma tibqax ta' darba biss, jew inkella b'mod li ssir fuq xi settur ieħor ta' l-ekonomija.

Fir-realta' din mhijiex kwestjoni ta' kemm-il darba se tiġi imposta din it-taxxa.

Il-punt huwa illi b'din il-liġi qed noħolqu preċedent.

Qed nagħtu messaġġ lill-barranin u lill-investituri illi dan il- pajjiż huwa pajjiż illi jasal biex jagħmel taxxi retroattivi fuq settur partikolari u jasal biex jagħmel distinzjonijiet bejn setturi skond il- profitti li jaħseb illi qed jagħmlu.

Din hija ħaġa konċettwalment inaċċettabbli u nerġa' nirripeti, hija ta' dannu kbir.

Dwar l-emenda li ppropona l-Ministru nixtieq nistaqsi kif fid- definizzjoni ta' bank kummerċjali qiegħed jelimina l-istituzzjonjiet ta' kreditu li jkunu wkoll irreġistratati maċ-Ċentru għas-Servizzi Finanzjarji.

ONOR.

LEO BRINCAT: Fl-emenda li ressaqt tajt definizzjoni ġdida ta' commercial bank fejn qed ngħid hekk:

Paragrafu (a) ta' klawsola 2 li jirrigwarda d-definizzjoni ta' istituzzjoni ta' kreditu li tkun reġistrata ma ġiex minsus.

ONOR.

JOHN DALLI: L-offshore banks għandhom liċenzja taħt l-Att ta' l- 1994 dwar il-Kummerċ Bankarju.

ONOR.

LEO BRINCAT: Ir-raġuni hija, li skond il-Bank Ċentrali, l-offshore banks mhumiex regolati mill-Banking Act 1994 imma jaqgħu taħt il-liġi bankarja l-antika. bankarja.

ONOR.

JOHN DALLI: Dawk il-banek li qed jirreġistraw f'Malta taħt il- liġjiet il-ġodda - mhux qed nalludi għall-banek li qed jirreġistraw taħt il- Liġi ta' l-Offshore - taħt liema Att qegħdin jirreġistraw?

ONOR.

LEO BRINCAT: Hawnhekk qed ngħidu għal dawk l-istituzzjonijiet "limited to dealing only in currencies other than the Maltese lira".

ONOR.

JOHN DALLI: Il-kwestjoni dwar f'liema munita jinnegozjaw hija xi ħaġa transitory u mhijiex daqstant ta' sustanza.

Din hija kondizzjoni li tista' ttir mil-liċenzja.

Kull bank li qed jirreġistra f'Malta llum u li qed jagħmel din il-kondizzjoni li ma jinnegozjax fil-lira Maltija jista' jibdel din id-deċiżjoni għax m'hijiex kondizzjoni marbuta b'xi liġi.

ONOR.

LEO BRINCAT: Jekk per eżempju, il-Midland Bank jidħol f'Maltese currency allura mbagħad ikun soġġett għal din il-liġi wkoll.

ONOR.

JOHN DALLI: Allura din se tkun fuq negozjati li qed isiru fil-lira Maltija?

Għax il-profitti li se jiġu kkalkolati huma l-profitti kollha tal- bank, huma fuqhiex inhuma, kemm jekk huma fuq lira Maltija u kemm jekk m'humiex.

Issa l-banek lokali li għamlu transactions b'munita barranija se jiġu kkastigati b'taxxa ta' 15% u l-banek l-oħra li m'għamlux hekk, m'humiex se jiġu kkastigati b'taxxa ta' 15%?

THE CHAIRMAN: Il-Ministru Brincat.

ONOR.

LEO BRINCAT: Sur President, aħna m'aħniex qed nitkellmu fuq xi liġi li se tibqa' in vigore for an indefinite period.

Qed nitkellmu fuq miżura one-off għas-sena li għaddiet.

ONOR.

JOHN DALLI: Imma huwa hemmhekk fejn din il-liġi ma tagħmilx sens bħala liġi, Mr Chairman.

Suppost li se tkun liġi għal darba imma xorta se tkun fl-istatute books tagħna u allura eventwalment tista' temenda kwalunkwe klawsola tagħha.

ONOR.

LEO BRINCAT: Tista' toqgħod sejjer hekk f'kull liġi.

Trid tara l- commitment tal-Gvern tal-ġurnata.

ONOR.

JOHN DALLI: Ma nistgħux nillimitaw l-argumenti għall-fatt illi din se tkun one-off.

Din se tkun liġi fl-istatute books tagħna.

ONOR.

LEO BRINCAT: Naħseb illi trid tagħmel distinzjoni.

ONOR.

JOHN DALLI: Le, ma nagħmilx distinzjoni.

Illum qed niddiskutu liġi li se tkun fl-istatute books u l-Ministru s-sena d-dieħla jista' jkollu ħofra akbar milli kellu din is-sena u jiddeċiedi li jintaxxa lil xi ħaddieħor.

Biex jagħmel hekk jista' jemenda klawsola 2 u jdaħħal settur ieħor flok is-settur bankarju.

ONOR.

LEO BRINCAT: Mhux kull leġislazzjoni tista' tinbidel!

ONOR.

JOHN DALLI: Din hi l-ħsara ta' din il-liġi.

Liġi bħal din qatt ma kellha tkun fl-istatute books ta' pajjiżna.

ONOR.

LEO BRINCAT: Sur President, naħseb illi qed nieħdu pożizzjoni allarmista bla bżonn.

Hemm political commitment li ma jsirx dan li qed isemmi l-Onor.

Dalli.

ONOR.

JOHN DALLI: Is-sena d-dieħla nistgħu niġu u ngħidu li flok "1997" naqraw "1998" u jerġa' jkollna taxxa ta' 15% is-sena ta' wara.

Nerġa' ngħid, din hija liġi li se tkun fuq l-istatute books.

Ma nistgħux nirraġunaw illi ngħaddu kollox għax hija liġi one-off.

Ma nistgħux nieħdu dak l-atteġġjament.

Madankollu rridu nkunu preċiżi, u jien għalhekk qed ngħid li għandha titlaq id-definizzjoni ta' bank kummerċjali fuq bażi ta' x'policy hemm illum.

Finalment, irrid ngħid li jien u din in-naħa tal-Kamra kontra l-konċett kollu ta' din il-liġi u nemmnu li għandha ttir minn fuq l-istatute books malajr kemm jista' jkun.

ONOR.

LEO BRINCAT: Sur President, naħseb illi dan il-punt l-Oppożizzjoni għamlitu anke fis-Second Reading u għalhekk m'għandix x'inżid aktar fuqu.

THE CHAIRMAN: Hemm iktar rimarki?

L-Onor.

Josef Bonnici.

ONOR.

JOSEF BONNICI: Jista' l-Ministru jispjega għaliex id-definizzjoni ta' bank kummerċjali li hemm fl-abbozz oriġinali nstabet mhux adegwata u qed tiġi sostitwita b'definizzjoni li donnha hija biss nofs dik li kien hemm fl-abbozz oriġinali?

Ma nistax nifhem xi gwadann hemm b'din is- sostituzzjoni.

Wara kollox fl-abbozz oriġinali kienet tidher aktar ċara.

Forsi l-Ministru jista' jispjega r-raġuni għal dan.

THE CHAIRMAN: Il-Ministru Brincat.

ONOR.

LEO BRINCAT: Sur President, din l-emenda saret fuq suġġeriment tal- Bank Ċentrali għaliex kieku l-klawsola baqgħet kif kienet kien jiġi captured bank barrani liċenzjat li riċentement ġie awtorizzat biex jagħmel transactions in foreign currency kemm għar-residenti kif ukoll għal non- residenti f'dawk li huma trade finance related transactions.

U bħala leġislaturi ma kenitx l-intenzjoni tagħna that we capture this type of bank.

Rigward il-Lohombus, naħseb li tajjeb li nagħmlu emenda speċifika biex neskludu lil dan il-bank milli jkun wieħed mill-banek koperti b'din il-liġi barra li niddikjaraw dan bil-fomm.

Pero' din l-emenda għadha qed tiġi drafted u nressaqha aktar tard.

THE CHAIRMAN: L-Onor.

John Dalli.

ONOR.

JOHN DALLI: Sur President, qegħdin ngħidu li se neskludu lil- Lohombus.

Aħna nafu li l-Bank of Valletta u l-Mid-Med Bank - għalkemm il- Lohombus illum huwa totalment tal-Mid-Med Bank - għandhom l-organizzazzjoni tagħhom biex jagħtu house loans bħalma jagħti l-Lohombus.

Allura issa x'se jiġri?

GĦalfejn lill-Bank of Valletta, li wkoll jagħti house loans, m'aħniex se neskluduh?

ONOR.

LEO BRINCAT: Imma dik hija frazzjoni biss mill-attivita' kollha tal-bank u ma naħsibx li f'dan il-kontest hija rilevanti.

ONOR.

JOHN DALLI: X'jiġifieri m'hijiex rilevanti?!

Hawnhekk qegħdin neqirdu l-level playing field fl-ekonomija in ġenerali bejn settur u ieħor u qegħdin neqirdu wkoll il-level playing field within the sector.

Ma nistax nifhem kif dan m'huwiex importanti għall-ministru.

ONOR.

LEO BRINCAT: Sur President, hemm distinzjoni bejn istituzzjoni li hija għal kollox concerned with house finance u istituzzjoni oħra li l- house finance hija biss faxx mill-attivita' wiesgħa u mifruxa tagħha.

ONOR.

JOHN DALLI: Bir-rispett kollu lejn il-ministru u lejn l-esperti li għandu, jiena ngħid li f'dan il-pajjiż ma nistgħux nilleġislaw b'dan il- mod, ma nistgħux nilleġislaw bl-addoċċ.

Dawn l-affarijiet m'għandhomx isiru.

M'aħniex qegħdin fil-gvern biex naraw kif se nigirfu ¥3 miljun minn x'imkien imma biex nassiguraw li r-relazzjonijiet bejn iċ-ċittadini kollha jkunu ekwi.

Bħala gvern għandna din ir-responsabbilta' wkoll.

Kif nistgħu nilleġislaw b'mod li neqirdu l-ekwita' fir-relazzjonijiet taċ- ċittadini tagħna?

Nerġa' ngħid, hawnhekk qed nargumenta favur il-level playing field; ma jkunx hawn xi ħadd li jinterpretani li qed nargumenta favur din it-taxxa għaliex ċertament li m'iniex.

Issa l-Bank of Valletta fil-maġġoranza tiegħu huwa owned mill-privat u l- Lohombus fil-maġġoranza tiegħu huwa owned mill-gvern.

Pero' lil-Lohombus qegħdin niffrankawlu t-taxxa u lill-Bank of Valletta, għaliex biċċa żgħira biss mill-attivita' tiegħu tikkonċerna house finance, m'aħniex niffrankawhielu.

Imma din m'hi biċċa żgħira xejn mill-attivita' tiegħu, għaliex illum il-Bank of Valletta qed joffri kompetizzjoni lil-Lohombus f'din l-attivita'.

Il-Bank of Valletta beda din l-attivita' b'serjeta' u b'dipartiment speċifiku għaliha meta ntlaħaq il-qbil li l-Lohombus jgħaddi totalment f'idejn il-Mid-Med Bank.

Jiġifieri l-Bank of Valletta llum m'għandux kumpannija sussidjarja li tagħti l-house loans bħalma hija l- Lohombus għall-Mid-Med Bank, imma għandu dipartiment speċifiku u diġa' għandu miljun kbar ta' liri mislufa.

Allura kif ngħidu li dan m'huwiex rilevanti?

Għalija huwa inconceivable li nilleġislaw b'dan il-mod.

THE CHAIRMAN: Il-Ministru Brincat.

ONOR.

LEO BRINCAT: Sur President, il-punt tiegħi għamiltu.

THE CHAIRMAN: Aktar rimarki, jekk jogħġobkom?

L-Onor.

John Dalli.

ONOR.

JOHN DALLI: Sur President, din in-naħa tal-Kamra qiegħda hawn biex toqgħod tparla ma' bankijiet vojta?

Din hija argumentazzjoni u mhux polemika.

Aħna m'aħniex nitkellmu fuq partiġjaniżmu imma dwar l-ekwita' bejn iċ-ċittadini f'pajjiżna.

THE CHAIRMAN: Il-Kap ta' l-Oppożizzjoni.

ONOR.

EDDIE FENECH ADAMI (Kap ta' l-Oppożizzjoni): Sur President, jien ma kontx qed nintervjeni pero' qed nifhem il-gravita' tas-sitwazzjoni.

Ma jistax ikun li minn din in-naħa nagħmlu punti validi u niġu injorati.

Dan il-Parlament mhux hekk irid jaħdem.

Niġbed l-attenzjoni wkoll għal nuqqas ta' quorum.

THE CHAIRMAN: Peress li m'hawnx quorum, il-Kumitat huwa sospiż.

Skond Ordni Permanenti Nru. 111 fis-7.00 p.m. il-Kumitat ġie sospiż u l- Kamra rriżumiet fis-7.05 p.m.

MADAM SPEAKER: Peress li hawn quorum is-seduta tista' tkompli.

L-ordni għall-Kumitat ġie moqri.

FIL-KUMITAT

L-Onor Michael Bonnici, President tal-Kumitati, jippresjedi.

Klawsola 2 - Tifsir (Kont.).

Clause 2 - Interpretation (Cont.).

ONOR.

LEO BRINCAT: Sur President, l-ewwelnett nixtieq nagħmilha ċara li aħna s-suġġerimenti kostruttivi mill-Oppożizzjoni dejjem ħadniehom in konsiderazzjoni u lesti li neħduhom fi kwalunkwe leġislazzjoni.

Il-punt li semma l-Onor.

Dalli qegħdin nikkonsidrawh ukoll pero' jiena personalment nara distinzjoni bejn sempliċi dipartimenti li jkun qed jopera fil-house lending u entita' li hija kkonċernata għal kollox fuq house lending kif huwa l-każ tal-Lohombus.

Biss, biex naqtgħu barra kull possibbilta' li jista' jkun hemm xi diskriminazzjoni u biex ma jkunx hemm min jaħseb li rridu b'xi mod jew ieħor naġevolaw lill-gvern a skapitu tal-privat, aħna lesti nikkonsidraw is-suġġeriment li sar.

GĦalhekk nipproponi li d- diskussjoni fuq din il-klawsola tiġi posposta ħalli d-drafters ikunu jistgħu jikkonsidraw emenda.

ONOR.

EDDIE FENECH ADAMI: Sur President, jien jidhirli li s-serjeta' hekk titlob meta min-naħa ta' l-Oppożizzjoni qed nagħmlu dmirna biex ikollna liġijiet li jixirqu lill-pajjiż.

Qed nieħu pjaċir li l-Ministru issa qed jagħti konsiderazzjoni lill-punti mqajma.

THE CHAIRMAN: Hawn qbil li klawsola 2 tkun posposta?

(Onor. Membri: Iva)

Klawsola 3 - Impożizzjoni ta' Taxxa Speċjali.

Clause 3 - Charge of Special Tax.

ONOR.

LEO BRINCAT: Din il-klawsola tittratta l-persentaġġ ta' "ħmistax fil-mija fuq il-profitti ta' Bank Kummerċjali li jinġabru jew jiġu minn Malta jew minn band'oħra u sew jekk dawn ikunu ġew riċevuti f'Malta jew band'oħra dwar is-Sena ta' Taxxa.".

Imbagħad il-proviso għall-istess klawsola jgħid:

"Iżda meta Bank Kummerċjali jkun jopera f'Malta biss bħala fergħa ta' bank barrani, għaldaqshekk għall-għanijiet ta' dan l-artikolu, il- profitti għandhom jitqiesu li jkunu l-profitti tal-Bank Kummerċjali hekk kif partikolarment attribwibbli għall-operat ta' dik il-fergħa jew dawk il-fergħat ġewwa Malta.".

M'iniex se noqgħod insemmi l-bank b'ismu, pero' għandna każ speċifiku.

Peress li konna qegħdin nitkellmu dwar start up year tal-bank ikkonċernat u kien hemm negative pretext position, allura dan il-bank mhux se jiġi affettwat minn din il-miżura.

THE CHAIRMAN: Aktar rimarki, jekk jogħġobkom?

L-Onor.

Josef Bonnici.

ONOR.

JOSEF BONNICI: Sur President, il-ministru qed jgħid li dak il-bank li s-sena li għaddiet inzerta investa ħafna u m'uriex ħafna profitti, issa se jħallas inqas taxxa.

Kieku din it-taxxa se tidħol is-sena li ġejja u allura l-bank ikun forewarned u jkun jaf x'se tkun il-pożizzjoni tiegħu - għalkemm xorta ma naqblux mal-miżura - allura mod ieħor.

F'dan il-każ dan il-bank huwa ffortunat għaliex investa ħafna u issa qiegħed f'pożizzjoni privileġġjata.

Nixtieq nistaqsi wkoll għal xiex qegħdin nirriferu meta fil-klawsola qegħdin nitkellmu dwar profitti li ġejjin minn Malta jew minn band'oħra.

Qegħdin nirriferu għall-branches tal-Mid-Med Bank u l-Bank of Valletta barra minn Malta u allura anke l-profitti deriving from these branches are subject to this surtax?

ONOR.

LEO BRINCAT: Hawnhekk qed nitkellmu fuq branches ta' foreign banks.

THE CHAIRMAN: L-Onor.

John Dalli.

ONOR.

JOHN DALLI: Sakemm il-profitti tal-mother company flow through, dawn se jkunu taxxabbli.

Jekk il-Mid-Med Bank ikollu branch f'Timbuctoo, l- accounts ta' dan il-bank huma part and parcel mill-accounts tal-head office ta' Malta.

Jiġifieri kull sitt ħabbiet profitt li jagħmel il-bank f'Timbuctoo, huwa profitt f'Malta u se jeħel it-taxxa ta' 15%.

Jekk nespandu ftit aktar l-argument, nistgħu ngħidu wkoll li ma' dawn il- profitti hemm inkluż ukoll kull profitt li jkunu għamlu kumpanniji sussidjarji li m'għandhomx x'jaqsmu mal-banking imma li jkunu għaddewhom lill-bank bħala dividend.

Jiġifieri dawk se jiġu ċċarġjati 15% ukoll.

Jiena għalhekk qed nitkellem fuq level playing fields u fuq l-inekwita' ta' dan it-tip ta' liġi li hija a one time surtax.

Min-naħa l-oħra, billi l-liġi ta' l-income tax hija a continuity, hemmhekk hemm flow.

Jiġifieri d-deċiżjonijiet li tieħu llum se jirrendulek profitti għada u jekk ma ġejtx intaxxat illum se tiġi ntaxxat għada.

Imma meta jkollok a one time surtax, m'hemmx flow, timxi skond id-daqqa u skond x'tinzerta.

Għalhekk, fl-opinjoni tiegħi, dan it-tip ta' liġijiet huma ħżiena.

Dan barra l-argumenti l-oħra li għamilt qabel dwar il-fatt li din il-liġi se tkun part of our statute books li wkoll huwa ħażin.

Jiena naf kif jaħdmu barra u naf kemm-il avukat se jibda jperper quddiem imnieħru kull min jitolbu parir biex jinvesti f'pajjiżna!

GĦalfejn għandna nagħmluhom dawn l-affarijiet?

U hawnhekk m'iniex qed ngħid biss għas- settur tal-financial services imma għal kull settur.

THE CHAIRMAN: Il-Ministru Brincat.

ONOR.

LEO BRINCAT: Sur President, ma nixtieqx nerġa' niftaħ fuq il-punt li konna ftaħna fuqu fis-Second Reading imma jkolli nerġa' ngħid li meta kellna kuntatti ma' banek li għandhom investimenti hawn Malta u banek oħrajn li qed iħarsu lejn Malta bħala sors prospettiv ta' investiment, l- assigurazzjoni tan-naħa tal-gvern li din hija a one-off legislation, kienet biżżejjed għalihom.

GĦalhekk naħseb li huwa inutli li nġibu dan l-argument dwar il-fatt li din il-liġi se tkun fuq l-istatute books.

On our statute books qed jingħad ċar li it is a one-off legislation.

Il-gvern m'huwiex se jmur lura mill-political commitment li għamel, ikunu x'ikunu ċ-ċirkostanzi finanzjarji tad-deficit tal-pajjiż fil-ġejjieni.

Jiena naħseb li wieħed irid jimxi b'ċertu sens ta' rġulija għaliex teknikament kull liġi tista' tinbidel.

Jiġifieri jekk noqogħdu sejrin hekk, inkunu qisna qed nilagħbu biċ-chewing gum.

ONOR.

JOHN DALLI: Sur President, se nagħmel dan il-punt għall-aħħar darba.

Ladarba l-liġi ma tkunx hemm, m'hijiex hemm.

Ladarba l-liġi tkun qiegħda hemm, allura qiegħda hemm.

THE CHAIRMAN: L-Onor.

Josef Bonnici.

ONOR.

JOSEF BONNICI: Sur President, jien segwejt dak li qal il-Ministru fil-winding-up, u ngħid id-dritt, tħassibt iktar għaliex meta qal li hemm xi investituri finanzjarji Franċiżi li qed jaħsbu biex jiġu Malta u qal li staqsew fuq din it-taxxa ....

(Interruzzjonijiet)

ONOR.

LEO BRINCAT: Jiena mhux hekk għidt; lanqas biss semmewh dan il- punt.

Li għidt huwa li kellna investituri prospettivi li effettivament spiċċaw investew f'Malta.

Qed ngħid għas-CCF, li tant ħadu l- assigurazzjoni tagħna li investew fil-Lombard Bank.

ONOR.

JOSEF BONNICI: Jiena li rrid ngħid huwa li rridu noqogħdu attenti għaliex l-effett ħażin ma tistax tikkalkolah kif qed jgħid il-Ministru.

Jekk inti għandek bank li għadu se jinvesti - u aħna qegħdin dejjem nikkompetu ma' ċentri oħrajn, kif qed jgħid l-Onor.

Dalli - dan se jaqbad ma' dan it-tip ta' liġi u jgħid: "Qed tara x'għamlu Malta!

Can you trust them meta dawn f'daqqa waħda jistgħu jgħollu t-taxxa fuq il-profitti bi 15%?".

Huwa veru li kulħadd jista' jieħu żball, imma ċerti affarijiet wieħed għandu jsaffihom minħabba l-ħsara li tista' ssir lil pajjiżna.

Il-Ministru dalgħodu qal li aħna qisna qegħdin inxewxu meta ngħidu li s'issa kien hemm bipartisan approach to the financial sector, imma din il- liġi qisha qed titfa' feles f'dik l-approach wara li fis-settur finanzjarju ż-żewġ naħat qablu u mxew 'il quddiem.

Jekk hemm ċertu consensus, dak il- consensus trid tipproteġih billi tisma' l-argumenti kollha u toqgħod attent x'tip ta' liġijiet tagħmel.

Qed jinkwetani wkoll il-fatt li qegħdin ngħidu li l-Mid-Med Bank u l-Bank of Valletta se jiġu ntaxxati anke fuq il-profitti li jagħmlu barra waqt li bank li huwa offshore u qed jopera f'pajjiżna se jiġi privileġġjat.

Pero' l-iktar ħaġa li qiegħda tinkwetani hija dwar fejn hu eżatt u x'sens jagħmel il-line of demarcation.

Dan huwa bażikament l-istess konċett li konna qegħdin nitkellmu dwaru fil-każ tal-Lohombus u dawk il-partijiet tal-banek kummerċjali li wkoll isellfu għad-djar.

Issa dalgħodu l-Ministru qal li ċ- chairman tal-Mid-Med Bank qal li they can absorb this extra tax.

ONOR.

LEO BRINCAT: Dak huwa x'qal fil-gazzetti.

ONOR.

JOSEF BONNICI: Iva, jien m'għedtx li għedtha inti.

Imma din il- pożizzjoni lili ddejjaqni.

L-ewwelnett, allaħares qegħdin f'pożizzjoni li tiżdied it-taxxa u qisu ma ġara xejn!

Jiena naħseb li kull bank iħossha u kieku ma jkunx hemm din it-taxxa forsi l-bank ikun jista' jraħħas iċ- charges li jagħmel.

Jiġifieri dan l-argument huwa daqsxejn superfiċjali.

Barra minn hekk, il-Mid-Med Bank huwa owned mill-gvern.

Issa dalgħodu aħna staqsejna: Il-gvern jaf x'kienet tkun il-pożizzjoni tiegħu mil-lat ta' revenue kieku m'għamilx din it-taxxa u allura kien ikun hemm aktar profitti u l-banek kienu jistgħu jagħmlu iktar dividend payments?

Il-gvern għamlu dan il-kalkolu biex jara x'inhi d-differenza bejn id-dħul minn din l-extra tax on profit vis-a-vis ir-revenue li kien ikollu bil-proċess normali?

GĦaliex żgur li hemm xi dħul, u żgur li t-¥3 miljun li konna qegħdin nitkellmu fuqhom se jonqsu.

Allura hija worthwhile li ssir din it-taxxa meta, kif għedt dalgħodu - u ġejt ikkritikat li qisni qed inxewwex - s'issa fuq is-settur finanzjarju kellna agreement miż-żewġ naħat?

Fil-fatt din hija l-ewwel darba f'dawn l-aħħar tliet snin jew erba' fejn m'hawnx agreement f'dan is-settur.

Sur President, aħna nopponu l-miżuri fiskali għaliex dak huwa dmirna, imma f'dan il-każ din il-miżura qed timmina dak it-tip ta' consensus li konna mexjin bih fil-qasam finanzjarju.

Inħoss ukoll li din il-liġi m'hijiex imsajra biżżejjed.

Il-ministru iktar kmieni qal li wara li l- Lohombus ġie eżentat bil-fomm, issa se ssir emenda formali f'dan is-sens.

Imma tista' teżenta xi ħaġa bil-fomm?

Hemm bżonn li l-liġijiet f'dan il- pajjiż isiru b'mod serju, hemm bżonn li nifluhom u naraw ukoll x'se jkun l- effett tagħhom.

Immur lura għal klawsola 3 u nitlob li jkollna spjega dwar x'nifhmu meta fil-klawsola qegħdin ngħidu ''banda oħra'' u x'qiegħda tkopri.

Qed nifhem sewwa li qegħdin nirriferu għal branches barra l-pajjiż?

ONOR.

LEO BRINCAT: Bl-Ingliż forsi qiegħda iktar ċara.

Qed jingħad li:

''... shall be payable at the rate of fifteen per centum upon the profits of a Commercial Bank accruing in or derived from Malta or elsewhere and whether received in Malta or elsewhere in respect of the Tax Year:''.

THE CHAIRMAN: L-Onor.

Lino Spiteri.

ONOR.

LINO SPITERI: Sur President, xtaqt nintervjeni daqsxejn fil- kontest tar-riferenzi li qed isiru għall-consensus.

Iva, fuq il- leġislazzjoni finanzjarja maħsuba biex tkompli tippromwovi lil Malta bħala ċentru finanzjarju hawn consensus.

Dan il-consensus ġie stabbilit meta fil- gvern kien hemm il-Partit Nazzjonalista u l-Partit Laburista kien fl- oppożizzjoni.

Ma kienx faċli li jsir dak il-consensus, imma sar.

Imma ma nara li hemm xejn f'dak li qed jiġi diskuss bħalissa li għandu jkun marbut ma' dak il-consensus jew li għandu b'xi mod jaffettwa l-consensus b'mod negattiv.

Dan ma jfissirx li m'għandniex niddiskutu l-liġi b'mod kritiku, imma lanqas għandna, għall-finijiet ta' rapportaġġ li jista' jkun hemm - fil-committee stage ma tantx ikun hemm rapportaġġ, imma jista' jkun hemm għaliex dan huwa punt delikat - nagħtu ħjiel li minħabba din il-liġi jista' jixxaqqaq dak il-consensus.

Irridu noqogħdu attenti.

Huwa għasfur rari li jkollok consensus u kien għasfur rari li kellna dan il-consensus.

Ħadd ma ħa ordnijiet tal-mertu minħabba fih imma l-pajjiż ibbenefika u jista' jkompli jibbenefika.

U fl-opinjoni tiegħi m'hemm l-ebda raġuni għaliex fil- kontest ta' din il-liġi għandna ndaħħlu dak il-consensus.

Dak huwa l-ewwel punt.

It-tieni punt huwa li dak li qiegħed iressaq il-ministru, dak li għadda mis-Second Reading u issa qed jiġi diskuss fid-dettall tiegħu, huwa xi ħaġa delikata ħafna u jrid jiġi handled bl-akbar attenzjoni.

Jiena qed insegwi u qed nisma' l-preokkupazzjoni ta' l-oppożizzjoni u fejn ma taqbilx fil- prinċipju; għandha kull dritt ma taqbilx u wieħed jifhem dak li qiegħda tgħid.

Imma smajt ukoll b'attenzjoni kbira dak li qal il-Ministru Leo Brincat fis-Second Reading, inkluż dak li qal fil-winding up.

Issa ejja nneżżgħu kollox mill-politika - għaliex aħna politiċi u xi naqra politika tidħol - u naraw x'inhu l-punt tekniku.

Il-punt tekniku li qed jiġi enfasizzat il-ħin kollu huwa li kien hemm sitwazzjoni li jafu biha ż-żewġ naħat tal-Kamra - għaliex din ġrat meta kien hemm ir-reġim tal-VAT - fejn il-banek kummerċjali ma ġewx debitati bil-VAT daqskemm kienu jiġu debitati kieku kienet immaturat iżjed u wieħed għaraf jifrex l-umbrella aħjar.

Jien mhux qed ngħid li dan sar apposta, bi traskuraġni jew għaliex riedu jqarrqu imma kien hemm sitwazzjoni li huma min-naħa tagħhom korrettement ivvantaġġjaw ruħhom minnha.

Issa l-gvern x'qal, Sur President?

Il-gvern qal li għal darba biss - għalhekk tressqet din il-liġi u ma tteħditx xi miżura taħt l-Income Tax Act jew taħt dik li kienet il-VAT Act għalkemm il- ministru seta' jagħmel dan - b'liġi speċifika u mhux b'xi emenda taħt xi liġi oħra, se jimponi special tax fuq il-profitti tal-banek bil-kwalifika li din hija miżura one-off.

Jiġifieri l-ministru qed ikun ċarissimu.

Xorta waħda wieħed jista' jgħid li ma jaqbilx li għandek tagħmel hekk u l- oppożizzjoni qiegħda tgħid hekk, kif għandha kull dritt li tagħmel.

Jiena personalment ngħid li għandna nkunu delikati fuqha imma sodisfatt li l- ministru qed ikun delikat.

Issa dan ma jfissirx li waqt li qed tkun delikat ma jistax ikun hemm spazju għal iżjed kjarifika u suġġerimenti.

Fil-fatt l-oppożizzjoni trid iżjed kjarifika dwar jekk kemm-il darba all income from Maltese activities and other sources tinkludix l-attivitajiet barra minn Malta.

Imma d-definizzjoni ma tistax ma tinkludix l- attivitajiet barra minn Malta.

U biex tara jekk dan huwiex tajjeb jew ħażin you have to undo dak kollu li qed jiġi propost ħalli tara eżattament kemm kien jidħol kieku l-VAT ġiet miġbura b'mod iżjed issikkat fuq il- banek.

Issa l-ministru jista' jagħmel hekk imma m'għamilx hekk, u forsi m'hemmx għalfejn jagħmel hekk għaliex iktar ma jagħmel hekk il-biċċa tax- xogħol iżjed tikber.

Il-ministru qiegħed jgħid li anke l-income li jiġi minn barra se jiġi ntaxxat, imma qed jgħid ukoll li l-income li ġej minn wieħed mill-banek fejn il-gvern għandu sehem u li għandu x'jaqsam ma' self lin-nies biex jibnu jew jirranġaw darhom, se jkun eżentat.

L-oppożizzjoni osservat li hemm bank ieħor kummerċjali li għandu division - mhux subsidiary - li tislef għal dan il-għan u staqsiet għaliex din m'hijiex eżentata.

Il- ministru qal li dan il-punt se jħares lejh, u jien persważ li qiegħed iħares lejh u jara jekk huwiex il-każ li jagħmel xi ħaġa.

Se jkollu diffikulta' għaliex in-net income mill-attivitajiet ta' self għal personal house loans m'huwiex identifikat fil-profit and loss account, imma with a broad measure - mhux bi preċiżjoni - mill-accounts interni jista' jiġi identifikat kemm hi n-net contribution minn din l-attivita'.

Kif jgħallimni l-Onor.

Dalli li huwa accountant, tista' ssir anke stima ta' kemm ġej minn dik id-division billi talloka l-overheads.

Ovvjament din ma tkunx stima preċiża, imma tista' tasal għal din it-tip ta' stima.

Il- ministru diġa' qal li din se jħares lejha.

Jekk huwiex se jagħmilha jew le, dik hija deċiżjoni tiegħu.

Imma la qal li se jħares lejha sinjal li qiegħed iħares lejha proattivament u mhux biss għall-kelma.

Ladarba rajna dawn l-argumenti, il-qagħda tibqa' jekk taqbilx fil- prinċipju li għandha ssir it-taxxa jew le.

L-oppożizzjoni m'hijiex taqbel u n-naħa tal-gvern trid tirrispetta l-opinjoni tagħha.

Ħalli tiddividi fuqha kif iddividiet diġa', imma dan huwa l-argument.

Ikun ħażin ħafna - mhux biex inneħħi d-dritt ta' xi ħadd jew nimpinġi fuq id-dritt ta' xi ħadd - jekk kemm-il darba l-argument jitwessa' iżjed minn hekk u ndaħħluh fil- qasam ta' l-offshore banks u l-foreign banks hawn Malta.

Anzi lill- Midland Bank li qed jopera hawn Malta, il-gvern mhux talli ma daħħlux, talli eżentah.

(Interruzzjonijiet) Il-Midland Bank huwa eżentat jew le?

Mela l-Midland Bank m'huwiex eżentat.

Kollox sew, Onor. Bonnici.

Mhux nistaqsi qiegħed?

Qisek molla toqmos!

U molla tajba mhux ħażina, jiġifieri qed nagħmillek kumpliment.

Min għandu molla tajba għandu għaliex jifraħ imma iktar ma tkun tajba l-molla iżjed trid toqgħod attent kemm ittirlek malajr!

Mela l-Midland Bank m'huwiex eżentat għaliex għandu l-attivitajiet tiegħu hawn Malta.

Imma noqogħdu attenti kif nitkellmu fuq il-Midland Bank.

Dan qiegħed joffri kompetizzjoni tajba għall-banek imma qiegħed joffriha fuq bażi li m'hijiex fair għaliex għandu vantaġġi - u jekk se titkellmu fuq diskriminazzjoni bejn istituzzjoni u oħra mingħajr ma nwessgħuha wisq, dan l-argument irridu nħarsu lejh ukoll - fuq il-banek domestiċi.

Fil-fatt meta wieħed jara kemm qed jifrex l-attivitajiet tiegħu hawn Malta, jista' jgħid: Dawk il-vantaġġi fil-pakkett tal-leġislazzjoni finanzjarja li għaddejna minn dan il-Parlament - ara kemm għaddejtu sigħat inkom tasslulhom u mbagħad ara kemm għaddew sigħat fil-committee stage bil- parteċipazzjoni partikolari ta' Dr Karmenu Mifsud Bonnici - kienu maħsuba għal xogħol li ġej minn barra u mhux għal xogħol domestiku, għaliex hemmhekk hemm a comparative tax advantage.

Imma dan il-punt ejja nħalluh għaliex illum mhux dan li qegħdin niddiskutu.

Jiena qiegħed ngħid li għandna nillimitaw l-argument fil-parti li għandu jkun limitat.

U dan hu l- argument, taqbel jew ma taqbilx, tikkritika jew ma tikkritikax lill- ministru jew lill-gvern jew lili li qiegħed ngħid li din hija xi ħaġa delikata imma ħalli tgħaddi.

Sur President, jidher li qed tikber daqsxejn id-drawwa li jiġu ċċitati opinjonijiet ta' nies barra minn din il-Kamra mingħajr ma jiġu ċċitati in full.

Il-bieraħ saret riferenza għall-gvernatur tal-Bank Ċentrali u llum qed issir riferenza għaċ-chairman tal-Mid-Med Bank.

Imma meta tiċċita l- affarijiet trid tiċċitahom sewwa.

X'qal iċ-chairman tal-Mid-Med Bank?

Huwa ma qalx "we can take it in our stride" kif intqal hawnhekk.

Min jieħu pjaċir jara l-profitti tiegħu mnaqqsa?

Iċ-chairman tal-Mid-Med Bank qal li din ma ħadux pjaċir biha imma qal li se jassorbuha billi ma jkunx hemm żieda fuq ir-riżervi.

Qal ukoll li din m'hijiex se taffettwa d-dividend policy tal-bank.

Iċ-chairman tal-Mid-Med Bank mar on record li din it- taxxa ma jaqbilx magħha.

Issa dan huwa chairman ta' bank li l-maġġoranza tiegħu għadha f'idejn il-gvern.

Huwa chairman, bħaċ-chairman tal-Bank of Valletta, li huwa maħtur mill-gvern.

Jiġifieri nikkritikaw kemm irridu nies imma ejja nikkritikawhom fil-kontest li jixirqilhom kritika għaliex inkella nispiċċaw f'sitwazzjoni - jien persważ li din ħadd ma jixtieqha - fejn nies li jistgħu jitkellmu u għandhom jitkellmu, jibdew jaħsubha jekk jitkellmux.

Dan mar on record li ma jaqbilx ma' din il-miżura.

Kieku għadni ministru jiena u kont f'waħda mill-burdati tiegħi, kont ngħid: "Anke dan ħareġ kontra tagħha?", imma sieħbi l-Onor.

Leo Brincat ma jbatix bil- burdati bħali u ma qalx hekk.

Ħadd ma qal hekk.

Imma dan, li huwa bniedem appuntat mill-gvern, mar on record li fuq din il-miżura mhux qed jaqbel mal- gvern li appuntah.

Allura se noqogħdu ngħidu li dan m'għamilx sewwa?

Mhux veru li qal li the bank can take it in its stride, Onor. Bonnici.

Huwa qal li din se tkun assorbita ...

(Interruzzjonijiet) Mela fil-Committee Stage hemm point of order?

Issapporti ftit ieħor u mbagħad weġibni.

Isma' minni, meta jkollok molla tajba użaha tajjeb.

(Interruzzjonijiet) Trid inċedilek il-kelma?

Tridx ngħidlek x'qegħdin tagħmlu hawnhekk?

Intom on the one hand qegħdin tipprovaw tagħmlu argument tekniku u l-ġewwieni tagħkom jgħidilkom biex tagħmlu argument tekniku u on the other hand ma tistgħux tinsew li intom politiċi.

Trid ngħidlek iżjed ħalli ma noqgħodx insemmi iżjed il-molla?

On the one hand, il-marġini politika f'dak li qed jgħid l-Onor.

Dalli, li għamel ħames snin ministru u jaf intimament xi problemi jkollu dan il-qasam, hija inqas u inti, li inti iżjed politiku, li taf x'inhi s-sensittivita' ta' hemmhekk imma ma kellekx esperjenza diretta tagħha, ittir malajr fuqha.

U m'għandniex intiru malajr fuq dawn l- affarijiet.

Dan hu li qed ngħid u ma qed nagħmillek ebda kumment dispreġjattiv billi ngħidlek li għandek molla tajba.

(Interruzzjonijiet) Mela ngħidlek li għandek molla ħażina jew inkella li m'għandek molla xejn!

THE CHAIRMAN: L-Onor.

Josef Bonnici.

ONOR.

JOSEF BONNICI: Sur President, normalment waqt kumitat hekk nitkellmu, u din m'hijiex kwestjoni ta' molol u mhux molol.

M'hijiex l- ewwel darba li kont żbaljat, Onor. Spiteri, u għedtlek li għandek żball; ġieli nkun żbaljat jiena u tgħidli li għandi żball.

Imma ma jagħmilx sens li noqgħod nistenna sakemm tispiċċa biex ngħidlek.

Ħalli nirrispondi issa fuq l-iktar affarijiet li huma sensibbli.

Il-kwadru li poġġa l-Onor.

Spiteri jinkwetani daqsxejn għaliex hemm ċerti argumenti li jiena konvint li huwa jifhimhom ukoll.

L-ewwelnett, jekk kien hemm xi problema fuq il-VAT, il-logical solution hija li tipprova tirranġa fejn kien hemm ħażin u mhux tagħmel liġi bħal din.

Jekk kien hemm xi banek li kellhom jagħtu lill-gvern imma rnexxielhom inaqqsu l-burden tagħhom, is- sens komun jgħidlek li għandek tara din x'kienet, tikkwantifikaha u tindirizzaha, mhux tagħmel a one time only tax on their income.

Ma jagħmilx sens lanqas li ngħidu li din il-liġi se tkun tifforma parti mill- pakkett finanzjarju imma mbagħad ngħidu li hija a budgetary measure.

Minbarra din il-biċċa tal-VAT, li hija red herring - għaliex jekk huwa veru li wieħed ried jiġbor dawk il-flus, allura kellu jikkalkola u jara x'jista' jagħmel, u jekk hemm bżonn anke jgħaddi liġi ad hoc biex isewwi l-problema - jiena għad ma kellix risposta dwar jekk il-gvern .....

U hawn tajjeb ngħidu li barra minn Malta s-settur finanzjarju normalment ma jaqax taħt il- VAT u on a question of principle ngħidlek li s-settur finanzjarju ta' Malta għandu jiġi mpoġġi kemm jista' jkun on an equal footing mas-settur finanzjarju barra minn Malta.

Nerġa' ngħid, jekk hemm problema dwar xi VAT due, allura kellha ssir liġi ad hoc jew xi ħaġa li tindirizza dik il- problema u mhux tittieħed din il-miżura.

Niġi issa għal punt ieħor.

Nerġa' nistaqsi lill-ministru: Peress li l- gvern għandu xi 66% mill-Mid-Med Bank u peress li għandu 25% mill-Bank of Valletta, kieku dawn il-profitti baqgħu għand il-banek u sar extra dividend payment, ir-revenue kemm kien ikun?

Dan ma setax jiġi kkalkolat?

Jekk il- gvern qed jgħid li għandu problema finanzjarja u jrid idaħħal iktar flus, għandu triq oħra minn fejn jgħaddi.

Niġi issa għall-kumment taċ-chairman tal-Mid-Med Bank.

Huwa veru li dan qal li din it-taxxa m'għoġbitux - jiena nistenna li kull chairman ta' bank jgħid hekk - imma mbagħad qal ukoll li they will absorb it.

Issa jien għedt li he will take it in his stride.

Imma mhux hekk tkun qed tfisser when you absorb something?

Il-punt tiegħi huwa li meta tassorbi taxxa, jekk forsi kellek l-opportunita' li tbaxxi ċerti service charges - niftakru li s-sena li għaddiet dawn iċ-charges żdiedu - dawn tispiċċa ma tbaxxihomx.

Jekk hemm il-kompetizzjoni, li hija tajba u allura tnaqqas it-taxxa fuq kulħadd, il-possibbilta' li s-service charges jitnaqqsu tikber.

Jiena bħala ekonomista ngħid li l-fatt li l-gvern qed jagħmel din il-one time only tax bilfors li żiedet ċerti costs u allura bilfors li wasslet għal sitwazzjoni fejn il-konsumatur ġie milqut iktar milli seta' kien.

Finalment din hija a zero sum game.

Jiġifieri jekk il-gvern se jieħu iktar, se jibqa' anqas għand il-banek li mhux se jkollhom aktar il- pressjoni li jraħħsu s-service charges.

GĦalhekk jiena għedt li din għandna implication u li there is a cost to that.

Niġi issa għall-kwestjoni tal-consensus.

Jien nixtieq li fuq dawn il- punti jkollna trattament daqsxejn iktar adegwat u mhux wieħed iqajjem il- punti, jerġa' jqajjimhom u jibqa' ma jkollux risposta għalihom.

Ftit ilu l- Kap ta' l-Oppożizzjoni spiċċa biex sejjaħ quorum qabel ma l-punt li konna qegħdin inqajmu dwar il-Lohombus ġie kkonsidrat.

Imma x'qalilna l- ministru?

Qalilna li frazzjoni żgħira mill-attivita' tal-Bank of Valletta topera fil-house lending.

Imma wieħed mill-prinċipji importanti li din il- miżura qiegħda tkisser hija l-level playing field li hija neċessarja.

F'dawn iċ-ċirkostanzi l-gvern irid jara kemm jista' jieħu revenue mill- banek mingħajr ma jżid din it-taxxa, kif jagħmel recovery tal-flus li għandu jieħu mill-VAT u jara wkoll li din is-sitwazzjoni ma jkollhiex effett ħażin internazzjonalment meta nafu li f'dan is-settur hemm kompetizzjoni qawwija.

F'dan is-sens, dalgħodu l-ministru semma lil Franza, il-Kanada u l- Ingilterra u qal li dawn għamlu one time only tax.

Imma, bir-rispett kollu, dawn huma pajjiżi li għandhom financial sector ferm iktar stabbilit minn tagħna.

Lil dan it-tip ta' liġi tkun on the statute books tagħha, m'hijiex the right move for the financial sector as a whole.

Niftakru li fis-settur finanzjarju aħna pprovajna nneħħu d-distinzjoni bejn l-offshore u l-onshore.

Allura din hija a bad piece of legislation li setgħet ġiet ittrattata b'diversi modi oħra.

GĦalhekk nerġa' nappella lill-ministru sabiex jevalwa kemm il-gvern jista' jdaħħal flus mid-dividends u kemm jista' jirkupra money due mill-VAT.

Dawn huma issues li jistgħu jiġu tackled mingħajr ma jkollna din il-liġi u barra minn hekk l-effett finanzjarju tal-gvern jibqa' l-istess.

THE CHAIRMAN: L-Onor.

John Dalli.

ONOR.

JOHN DALLI: Nixtieq nagħmel ċerti kummenti li nħoss li huwa importanti li nagħmilhom.

Ħalli nibda mill-punt dwar il-consensus.

Kif qal l-Onor.

Spiteri, il-consensus fuq il-Liġi tas-Servizzi Finanzjarji kien xi ħaġa which was hard won f'dan il-Parlament.

Pero' nassigura lilu u lil kulħadd f'din il-Kamra, anke lil sieħbi l-Onor.

Bonnici, li minn din in- naħa m'aħniex nintimaw li b'xi mod qegħdin ngħidu li dan il-consensus huwa fraġli jew li jista' b'xi mod jiġi attakkat.

Naturalment huwa importanti ħafna li jkun hemm djalogu kontinwu fuq l-iżvilupp ta' dan is-settur u nixtieq li f'ċerti affarijiet nieħdu lil xulxin into confidence bħalma għamilna meta konna qegħdin ngħaddu mill-Parlament il-pakkett ta' liġijiet finanzjarji.

GĦall-benefiċċju ta' kulħadd, Sur President, nerġa' nirripeti li jien niftakarni nagħmel sessions twal ma' membri parlamentari miż-żewġ naħat tal- Kamra qabel ġejna f'dan il-Parlament biex infehemhom fid-dettall l- implikazzjonijiet kollha tal-klawsoli ta' dan il-pakkett finanzjarju.

F'ċerti affarijiet naħseb li anke aħna nistgħu nikkontribwixxu xi ħaġa għall-iżvilupp ta' dan is-settur.

Tajjeb ukoll li nkunu informati qabel ma jsiru xi emendi jew żviluppi ġodda f'dawn il-liġijiet ħalli nassiguraw li jkun hemm consensus bejn iż-żewġ naħat tal-Kamra, bħalma kont nagħmel jien meta kont ministru tal-finanzi.

Meta kienet se titressaq il-liġi dwar l- insurance l-Onor.

Leo Brincat stedinni biex niddiskutu l-liġi qabel ma titressaq fil-Parlament.

Hekk għandna nagħmlu meta jkunu se jsiru ċerti emendi fil-liġijiet.

Hemm affarijiet li wieħed jista' jiddiskuti u oħrajn li ma jistgħux jiġu diskussi għax ikunu delikatissimi f'ħafna aspetti tagħhom.

Jiena ma rridx li b'xi mod niġi drawn illi nagħmel kritika ta' xi ħaġa fil-pubbliku li mhux fl-interess tal-pajjiż li nagħmilha u għalhekk nixtieq li jkun hemm djalogu bejnietna, għax naħseb li f'dan is-settur naqblu, għandna l-fiduċja ta' xulxin u rriduh jimxi 'l quddiem kemm jista' jkun.

X'kienet is-sitwazzjoni ta' l-imbierka VAT u l-banek?

Il-banek fin- negozju bankarju tagħhom, bħall-istituzzjonijiet finanzjarji kollha barra minn Malta, kienu exempt without credit, jiġifieri la kienu jiċċarġjaw VAT u lanqas kienu jagħmlu claim għal refunds tal-VAT li kienu jħallsu fuq l- ispejjeż li jagħmlu, pero' fuq ċerti servizzi oħra l-banek kienu jiġu ntaxxati bil-VAT.

Kien hemm xi ħadd li ta interpretazzjoni ta' xi klawsola tal-liġi dwar il-VAT li tintitola lill-banek biex taħt l-element ta' tranżazzjonijiet li kienu taxxabbli, jitolbu refunds straordinarjament aktar milli suppost talbu.

Huwa hawn fejn taw il-possibbilta' li jiġu claimed refunds meta mhux suppost li ġew claimed.

Din kienet xi ħaġa legali u amministrattiva.

Niftakar li jiena assolutament ma kontx qbilt ma' din l-interpretazzjoni - din ġrat fl-ewwel sena li daħlet il-VAT - u kont tajt struzzjonijiet lid-Dipartiment tal-VAT biex din nirranġawha kemm jista' jkun malajr għax l-intenzjoni tal-liġi żgur li ma kenitx illi l- banek jingħataw dan it-tip ta' refunds.

Dak iż-żmien kont inħoss - jien m'iniex legali u allura m'għandix ċerta preżunzjoni li ngħid x'inhuma s- soluzzjonijiet legali - li anke b'ċerti deċiżjonijiet amministrattivi forsi stajna nsolvu din il-problema u jekk ma nsolvuhiex allura kellna nagħmlu emenda biex nagħlqu t-toqba fil-liġi tal-VAT.

Pero' ċertament li jiena kontra li jkollna liġi bħal din on our statute books.

L-Onor.

Spiteri semma li jiena kont ministru tal-finanzi għal ċertu żmien.

Jien ngħidlu aktar minn hekk.

L-iżvalutazzjoni li kellna bejn l- 1992 u l-1994 ġabet profitti enormi fil-valutazzjoni ta' ħafna assets li kellhom il-banek.

Jiena, bħala ministru tal-finanzi, kienet ġietni t- tentazzjoni li nagħmel liġi bħal din għall-budget ta' dik is-sena imma l- pariri li ngħatajt kienu kollha kontra li nagħmilha.

Jien inħobb nisma' l- kritika ġustifikata li tkun qed issirli - m'iniex rasi iebsa kif jgħidu ħafna nies - u f'dak il-każ qgħadt fuq il-pariri li ngħatawli u din il-liġi m'għamilthiex.

Nerġa' nirripeti li kelli t-tentazzjoni li nagħmel windfall tax fuq il-windfall profits illi għamlu l-banek bl-iżvalutazzjoni u m'għamilthiex għax ipperswadewni li din tagħmel ħafna ħsara.

Jiġuk tentazzjonijiet bħal dawn għax tibda tgħid: Għamlu daqshekk profitti minħabba miżura li ħadt jien fil-budget u mhux minħabba l-effiċjenza tagħhom, għalfejn m'għandix nintaxxahom?!

Imma l-fatt hu li jekk iddaħħal dan it-tip ta' sitwazzjonijiet issir aktar ħsara u allura ddeċidejt li ma nagħmilhiex.

Għalhekk lill-Ministru tajtu l-parir biex lanqas din ma jagħmel għax bis-serjeta' nemmen li tagħmel il-ħsara.

THE CHAIRMAN: Il-Ministru Brincat.

ONOR.

LEO BRINCAT: Naħseb li dan l-argument diġa' ġie eżawrit fis-Second Reading, biss nieħu nota ta' l-ispirtu li fih l-Oppożizzjon għamlet il- kritika tagħha.

Bażikament hawnhekk qed nitkellmu fuq il-fundamentals, jekk liġi bħal din għandhiex tibqa' fuq l-istatute books tal-pajjiż jew le.

Aħna fiċ-ċirkostanzi dehrilna li kienet a one-off measure dictated mill- qagħda finanzjarja tal-pajjiż innifsu.

Biss hemm il-commitment tagħna, mhux biss il-commitment politiku imma qiegħed anke fl-abbozz innifsu, li din hija a one-off law illi m'għandna l-ebda intenzjoni li nerġgħu nirrepetu, ikunu xi jkunu ċ-ċirkostanzi tal-qagħda finanzjarja ta' pajjiżna.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 3.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE CHAIRMAN: Skond il-mozzjoni ta' proċedura numru 60 din id-division tittieħed fil-ħin ta' l-interruzzjoni tax-xogħol.

Klawsola 4 - Japplikaw id-dispożizzjonijiet ta' l-Atti dwar it-Taxxa.

Clause 4 - Provisions of Tax Acts to apply.

THE CHAIRMAN: II-Ministru Brincat.

ONOR.

LEO BRINCAT: Din il-klawsola tittratta l-applikazzjoni ta' dispożizzjonijiet ta' l-Att dwar it-Taxxa.

Fil-fatt ta' min jgħid li skond id-draft oriġinali the relevant banks kellhom iħallsu d-due tax sat-30 ta' April, 1998, pero' peress li din il-liġi għadna qed niddiskutuha kellna ngħaddu emenda biex id-data tiġi estiża sat-30 ta' Ġunju, 1998, u qed ngħidu li r-return ta' din it-taxxa għandha tkun akkumpanjata minn return ta' l-audited accounts tal-banek u l-income tax computation relattiva.

Qed jingħad ukoll li taxxa bħal din ma tistax tiġi set off kontra l- income tax liability tal-bank innifsu jew tax-shareholders tiegħu, u l- Kummissarju tat-Taxxi Interni qed jiġi empowered bil-provisions ta' l- Income Tax Act biex jinforza l-applikazzjoni ta' din l-ispecial tax għal dak li għandu x'jaqsam ma' returns, assessments, appeals, collection u anke penalties ikkonċernati.

Sur President, nixtieq nipproponi din l-emenda għal klawsola 4:

''B'' Fis-subklawsola (4) tal-klawsola 4, minflok il-kliem "sat-30 ta' April, 1998" għandhom jidħlu l-kliem "sat-30 ta' Ġunju, 1998".

''B'' In subclause (4) of clause 4, for the words "30th April, 1998" there shall be substituted the words "30th June, 1998".

THE CHAIRMAN: Rimarki?

L-Onor.

John Dalli.

ONOR.

JOHN DALLI: Hawnhekk irrid nagħmel rimarka qasira li m'iniex se nagħmel trattati fuqha.

Aspett ieħor ħażin ta' din il-liġi huwa r- retroattivita'.

Din il-liġi se tintaxxa profitti li saru s-sena l-oħra.

Dan ukoll huwa element mill-aktar negattiv u dan it-tip ta' preċedenti m'għandhomx isiru.

Qed nintaxxaw attivitajiet li diġa' saru u m'aħniex nintaxxaw attivitajiet li se jsiru.

THE CHAIRMAN: Il-Ministru.

ONOR.

LEO BRINCAT: Il-punt ta' l-Onor.

Membru ġie nnotat imma effettivament meta se tintaxxa windfall tax bilfors trid tkun retrotattiva.

THE CHAIRMAN: Aktar rimarki?

(Onor. Membri: No) Il-mistoqsija hija l- emenda għal klawsola 4 kif imressqa mill-Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE CHAIRMAN: Skond il-mozzjoni ta' proċedura numru 60 din il-votazzjoni tittieħed fil-ħin ta' l-interruzzjoni tax-xogħol.

Klawsola 5 - It-Taxxa Speċjali ma għandhiex titnaqqas għall-għanijiet ta' l- Att dwar it-Taxxa fuq l-Income.

Clause 5 - Special Tax not to be deductible for purposes of Income Tax Act.

ONOR.

LEO BRINCAT: Sur President, hawnhekk qegħdin ngħidu li t-taxxa speċjali m'għandhiex titnaqqas għall-għanijiet ta' l-Att dwar it-Taxxa fuq l-Income.

Il-liġi tispeċifika li din it-taxxa m'għandhiex tkun kkunsidrata bħala expense u għaldaqstant ma tkunx deductible meta jiġi determinat iċ- chargeable income għall-finijiet ta' income tax.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 5.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

Klawsola 2 - Tifsir.

Clause 2 - Interpretation.

(Posposta aktar kmieni fil-Kumitat)

ONOR.

LEO BRINCAT: Nitlob il-permess tal-Kamra biex nirtira l-emenda li kellna għal klawsola 2 u minflok indaħħal emenda li fiha tiġbor żewġ affarijiet.

L-emenda tipproponi li meta nitkellmu dwar profitt nimxu fuq is-suġġeriment li sar min-naħa ta' l-Oppożizzjoni, li l-eżenzjoni ma nillimitawhiex biss għal-Lohombus imma nestenduha wkoll għal profitti li jistgħu jsiru minn self magħmul minn xi bank kummerċjali lil individwi biex jgħinuhom fl-akkwist jew fil-kostruzzjoni ta' dar sabiex tintuża bħala residenza personali tagħhom.

THE CHAIRMAN: Hawn permess biex l-emenda "A" għal klawsola 2 tiġi rtirata?

(Onor. Membri: Iva)

Il-permess ingħata l-emenda ''A'' ġiet irtirata.

ONOR.

LEO BRINCAT: Mr Chairman, issa se nipproponi din l-emenda ġdida għal klawsola 2:

''C'' Klawsola 2 għandha tiġi emendata kif ġej:

(a) minflok it-tifsira ta' "Bank Kummerċjali" għandu jidħol dan li ġej:

""Bank Kummerċjali" tfisser istituzzjoni ta' kreditu li jkollha liċenza taħt l-Att ta' l-1994 dwar il-Kummerċ Bankarju, iżda ma tinkludix istituzzjoni bħal dik li jkollha l-liċenza limitata għal negozju biss f'munita li ma tkunx il-lira Maltija u ma tinkludix il- Bank magħruf bħala Lohombus Bank Limited;";u

(b) minflok it-tifsira ta' "profitti" għandu jidħol dan li ġej:

""profitti" tfisser income taxxabbli kif stabbilit skond l-Atti dwar it-Taxxa iżda ma tinkludix profitti minn self magħmul minn banek kummerċjali lil individwi biex jgħinhom fl-akkwist jew fil- kostruzzjoni ta' dar sabiex tintuża bħala residenza personali tagħhom;".

"C" Clause 2 shall be amended as follows:

(a) for the definition of "Commercial Bank" there shall be substituted the following:

""Commercial Bank" means a credit institution licenced under the Bank Act, 1994, but does not include such an institution which has a licence limited to dealing only in currencies other than the Maltese lira and does not include the Bank known as Lohombus Bank Limited;"; and

(b) for the definition of "profits" there shall be substituted the following:

""profits" means chargeable income as determined in accordance with the Tax Acts but does not include profits from loans advanced by commercial banks to individuals to assist them in the acquisition or construction of a house to be used as their personal residence;".

Mr Chairman, din l-emenda tispjega lilha nnifisha.

Dawn kienu punti li tqajmu fid-diskussjoni aktar kmieni llejla.

THE CHAIRMAN: Rimarki?

L-Onor.

Joe Borg.

ONOR.

JOE BORG: Mr Chairman, fid-definizzjoni oriġinali ta' "commercial bank" hemm paragrafu li jgħid li commercial bank ma jinkludix:

''such a credit institution which is also registered with the Malta Financial Services Centre as an offshore company under the Malta Financial Services Centre Act;''.

Din issa se tħalluha barra issa?

ONOR.

LEO BRINCAT: M'aħniex qed naqtgħuha barra.

Kif spjegajt aktar kmieni qed jiġu maqlugħa barra dawk li jaqgħu taħt il-liġi bankarja l- antika u mhux il-Banking Act ta' l-1994.

ONOR.

JOE BORG: Jiġifieri qegħdin ngħidu li in any case ma jaqgħux taħt id-definizzjoni ta' commercial bank?

ONOR.

LEO BRINCAT: Iva.

ONOR.

JOE BORG: It-tieni mistoqsija li xtaqt nagħmel hija din.

Nafu li l-banek kummerċjali - il-Bank of Valletta u l-Mid-Med Bank - għandhom numru ta' kumpanniji sussidjarji tagħhom.

Issa jekk il-profitti jkunu saru matul is-sena l-oħra u din is-sena dawn il-kumpanniji sussidjarji ddikjaraw dividend li għadda għand il-Bank of Valletta jew il-Mid-Med Bank bħala shareholder, dak se jiġi kkonsidrat bħala parti mill-profitti tal-banek u allura jaqa' taħt il-provvedimenti tal-liġi dwar 15% taxxa?

ONOR.

LEO BRINCAT: Iva.

THE CHAIRMAN: Aktar rimarki?

(Onor. Membri: No) Il-mistoqsija hija l- emenda "C" għal klawsola 2, kif imressqa u moqrija mill-Ministru Brincat.

Dawk favur?

(Onor. Membri: Aye) Dawk kontra?

Agreed.

L-emenda "C" għaddiet nem. con.

THE CHAIRMAN: Il-mistoqsija hija klawsola 2, kif emendata.

Dawk favur?

(Onor. Membri: Aye) Dawk kontra?

Carried.

Klawsola 2, kif emendata, għaddiet u ġiet ordnata biex issir parti mill- Abbozz ta' Liġi.

Klawsola 1 u t-Titolu għaddew u ġew ordnati biex isiru parti mill-Abbozz ta' Liġi.

ONOR.

LEO BRINCAT: Mr Chairman, nipproponi li l-Iskrivan tal-Kamra jkun awtorizzat jikkoreġi xi żbalji ta' l-ortografija u jagħmel xi emendi żgħar u r-renumbering li jkun hemm bżonn.

THE CHAIRMAN: Il-Kumitat jaqbel?

(Onor. Membri: Iva)

Il-Kumitat qabel li l-Iskrivan tal-Kamra jkun awtorizzat li jikkorreġi xi żbalji ta' l-ortografija u jagħmel ir-renumbering u xi emendi żgħar li jkun hemm bżonn.

Il-Kamra rriżumiet u l-President tal-Kumitati rrapporta progress u talab il- permess sabiex il-Kumitat jerġa' jiltaqa'.

ABBOZZ TA' LIĠI DWAR IL-KUMMERĊ TA' L-ASSIGURAZZJONI

INSURANCE BUSINESS BILL

L-ordni għal Kumitat ġie moqri.

FIL-KUMITAT

L-Onor Anglu Farrugia, Viċi President tal-Kumitati, jippresjedi.

Ikompli mit-8 ta' April, 1999.

Klawsola 55 - Kooperazzjoni fi dmirijiet ta' sorveljanza u skambju ta' informazzjoni.

Clause 55 - Co-operation in supervisory duties and sharing of information.

THE DEPUTY CHAIRMAN: Rimarki?

Il-Ministru tal-Finanzi u Kummerċ.

ONOR.

LEO BRINCAT: Din il-klawsola tittratta kooperazzjoni fi dmirijiet ta' sorveljanza u skambju ta' informazzjoni u tipprovdi sabiex fuq bażi ta' ftehim internazzjonali jew ftehim ta' reċiproċita', l-awtorita' kompetenti tkun tista' taqsam l-informazzjoni u fi dmirijiet ta' sorveljanza tikkoopera ma' l-awtoritajiet regolatorji barranin oħra.

Din il-klawsola tipprovdi wkoll sabiex meta tinħass il-ħtieġa, ikun hemm laqgħat bejn l- udituri ta' kumpannija awtoritazzata, l-attwarju tagħha fejn ikun il-każ u l-awtorita' kompetenti.

Din il-klawsola hija mfassla fuq id- dispożizzjonijiet ta' artiklu 25 - Kooperazzjoni u Skambju ta' Informazzjoni - ta' l-Att ta' l-1994 dwar il-Kummerċ Bankarju.

THE DEPUTY CHAIRMAN: L-Onor.

Joe Borg.

ONOR.

JOE BORG: Xtaqt kjarifika żgħira.

L-ewwelnett f'subklawsola 55(2) tgħid li:

"There shall be meetings held between an authorised company, its approved auditors, ...".

Għandi nifhem li hawn qed nirriferu għall-meetings in konnessjoni ma' dak li hemm f'subklawsola (1), jiġifieri mhux meetings in ġenerali.

Jew l- iskop huwa li r-riferenzi għal-laqgħat ġenerali?

Jiġifieri l-meetings huma għal kwalunkwe suġġett jew inkella in konnessjoni ma' dak li hemm f'subklawsola (1)?

ONOR.

LEO BRINCAT: Le, in ġenerali.

ONOR.

JOE BORG: Jiġifieri mhux biss għal dak li għandu x'jaqsam ma' subklawsola (1).

Meta qed nużaw il-kliem "multilateral or a bilateral basis" qed ngħidu li tista' tkun il-competent authority ma' l-awdituri biss, jew inkella l-competent authority, l-awdituri u l-authorised company, etc?

ONOR.

LEO BRINCAT: Fl-affermattiv.

THE DEPUTY CHAIRMAN: Aktar rimarki?

(Onor. Membri: No) Il-mistoqsija hija klawsola 55.

Dawk favur?

(Onor. Membri: Aye) Dawk kontra?

Agreed.

Klawsola 55 għaddiet nem. con. u ġiet ordnata biex issir parti mill-Abbozz ta' Liġi.

Klawsola 56 - Komunikazzjoni mill-udituri, eċċ. ma' l-Awtorita' Kompetenti.

Clause 56 - Communication by auditors, etc. with the Competent Authority.

ONOR.

LEO BRINCAT: Din il-klawsola tipprovdi sabiex ebda dmir, inkluż id- dmir tas-sigriet professjonali li għalih uditur jew attwarju ta' kumpannija, jew persuna maħtura biex tagħmel rapport taħt dan l-abbozz, ma għandu jitqies li jkun inkiser minħabba li huma jkunu b'bona fede, ikkomunikaw lill-awtorita' kompetenti xi informazzjoni jew opinjoni dwar materja li għaliha tapplika din il-klawsola u li tkun rilevanti għal xi funzjoni ta' l-awtorita' kompetenti taħt dan l-abbozz.

B'mod ġenerali din il-klawsola ġiet imfassla fuq id-dispożizzjonijiet ta' artiklu 26, komunikazzjoni mill-udituri, eċċ., minn awtorita' kompetenti ta' l-Att ta' l-1994 dwar il-Kummerċ Bankarju.

THE DEPUTY CHAIRMAN: L-Onor.

Joe Borg.

ONOR.

JOE BORG: F'paragrafu (a) tas-subklawsola 5b(1) insibu l-kliem "an auditor or an actuary of a company; or".

Dik apposta qiegħda "a company" jew suppost li tiġi "an authorised company" peress li iżjed 'il quddiem f'subklawsola (2) u anke f'subklawsola (4) hemm riferenza speċifika għal "an authorised company"?

ONOR.

LEO BRINCAT: Suppost li tkun "an authorised company".

ONOR.

JOE BORG: Mela forsi ta' min jinnota din l-emenda verbali.

ONOR.

JOE BORG: F'subklawsola 56(4) insibu l-kliem:

"... the Competent Authority to represent the interests of accountants and authorised companies, ...".

Hawnhekk qed nitkellmu fuq accountants illi ma jkollhomx guidelines maħruġa minn xi professional body li jirregolahom u allura f'dak il-każ il- competent authority, wara konsultazzjoni magħhom, tkun tista' toħroġ regolamenti hi biex tistabbilixxi guidelines.

Issa jien nifhem li l- competent authority tagħmel konsultazzjoni ma' ''bodies as appear to the Competent Authority to represent the interests of accountants''.

Allura għaliex qed indaħlu wkoll lill-authorised companies?

Jekk iridu jiġu stabbiliti guidelines ta' professional standards li għandhom isegwu l- accountants, x'jidħlu fiha l-interessi ta' l-authorised companies?

Naħseb il-konsultazzjoni għandha tkun mal-bodies li jirrappreżentaw lill- accountants.

Għax jista' jkun hemm interessi li jkunu xi ftit jew wisq at variance.

(Interruzzjonijiet)

ONOR.

LEO BRINCAT: Din saret b'mod komplimentari mal-Banking Act.

ONOR.

JOE BORG: L-uniku punt li ridt inqajjem huwa li qishom se jiġu stabbiliti guidelines għal accountants u l-konsultazzjoni barra ma' l- accountants se ssir ukoll ma' l-authorised companies li jista' jkollhom interessi li jvarjaw minn dawk ta' l-accountants.

Wieħed jifhem illi iżjed huwa importanti li tagħti kas dak li jgħid il-body li jirrappreżenta lill- accountants imma jekk qiegħda hekk anke fil-leġislazzjoni dwar il-banek, allura tista' tibqa'.

THE DEPUTY CHAIRMAN: Aktar rimarki?

(Onor. Membri: No) Il-mistoqsija hija klawsola 56.

Dawk favur?

(Onor. Membri: Aye) Dawk kontra?

Agreed.

Klawsola 56 għaddiet nem. con. u ġiet ordnata biex issir parti mill-Abbozz ta' Liġi.

Klawsola 57 - It-Tribunal għal Servizzi Finanzjarji.

Clause 57 - The 'Financial Services Tribunal''.

ONOR.

LEO BRINCAT: Mr Chairman, it-Tribunal għal Servizzi Finanzjarji jfisser it-tribunal imwaqqaf skond artiklu 10 - Appelli - ta' l-Att ta' l- 1994 dwar il-Kummerċ Bankarju.

Għall-finijiet ta' dan l-abbozz il-membri tat-tribunal għandhom ikunu persuni li, fil-fehma tal-ministru, ikollhom it- tagħrif u l-esperjenza meħtieġa fil-kummerċ ta' l-assigurazzjoni.

Din il- klawsola tipprovdi wkoll sabiex it-tribunal ikollu s-setgħa li jisma' l- appelli mressqa quddiemu u jiddeċiedi dwar applikazzjonijiet għal trasferiment ta' kummerċ fit-tul ippreżentati quddiemu.

Fil-fatt għall-proviso tas-subklawsola (1) se nipproponi emenda li hi maħsuba sabiex ma jinħoloq l-ebda dubju li t-Tribunal għas-Servizzi Finanzjarji kif provdut u mwaqqaf taħt artiklu 10 ta' l-1994 dwar il- Kummerċ Bankarju ma jinbidillu xejn meta għall-finijiet ta' dan l-abbozz iż- żewġ membri maħtura taħt dak l-Att jiġu sostitwiti b'żewġ persuni li jkollhom it-tagħrif u l-esperjenza meħtieġa fil-kummerċ ta' l- assigurazzjoni maħtura taħt dan l-Abbozz.

L-emenda tipprovdi sabiex iż-żewġ membri maħtura taħt l-Att ta' l-1994 dwar il-Kummerċ Bankarju jiġu sostitwiti b'żewġ persuni maħtura taħt dan l- abbozz.

Biex id-dmirijiet u d-drittijiet tal-membri kollha tat-tribunal, sew dawk maħtura taħt l-Att dwar il-Kummerċ Bankarju kif ukoll dawk maħtura taħt dan l-abbozz ikunu l-istess f'kollox, l-emenda tipprovdi wkoll sabiex id-dispożizzjonijiet ta' subartikli (5) sa (7) ta' l-artiklu 10 ta' l-Att dwar il-Kummerċ Bankarju, jiġifieri d-dispożizzjonijiet dwar it-terminu u t- tneħħija ta' ħatra u dwar ir-remunerazzjoni ta' membri, japplikaw bl-istess mod u sa l-istess limitu għal kull membru tat-tribunal, sew jekk maħtur taħt l-Att dwar il-Kummerċ Bankarju kif ukoll jekk maħtur taħt dan l- abbozz.

Jiena qed nipproponi wkoll emenda għal subklawsola (4) ta' din il- klawsola sabiex barra milli japplikaw id-dispożizzjonijiet ta' artiklu 10 ta' l-Att dwar il-Kummerċ Bankarju, japplikaw ukoll ir-regolamenti li l- Ministru jista' jagħmel għall-finijiet ta' dak l-artiklu.

Il-proviso hu maħsub sabiex meta l-ministru jagħmel ir-regolamenti li jirregolaw il- proċedura għall-għemil u t-tmexxija ta' appelli taħt dak l-artiklu, ir- regolamenti jkunu jistgħu jiddistingwu bejn proċeduri magħmulin għall- finijiet ta' din il-liġi u proċeduri magħmulin għall-finijiet ta' l-Att dwar il-Kummerċ Bankarju.

Mr Chairman, għalhekk għal klawsola 57 se nipproponi din l-emenda:

"R" Il-klawsola 57 għandha tiġi emendata kif ġej:

(a) minflok il-proviso ta' subklawsola (1) tagħha għandu jidħol dan li ġej:

"Iżda għal finijiet ta' proċeduri li joħorġu taħt dan l-Att il-membri maħtura taħt is-subartikolu (4) ta' l-artikolu 10 ta' l-Att ta' l-1994 dwar il-Kummerċ Bankarju għandhom jiġu sostitwiti b'persuni maħtura mill-Ministru taħt dan l-Att li fil-fehma tiegħu jkollhom it-tagħrif u l-esperjenza meħtieġa fil-kummerċ ta' l-assigurazzjoni; u d- dispożizzjonijiet tas-subartikoli (5) sa (7) ta' l-artikolu 10 ta' l- imsemmi Att għandhom japplikaw għall-persuni msemmija f'dan il-proviso bl-istess mod u sa l-istess limitu kif japplikaw għall-membri msemmija fis-subartikolu (2) ta' l-artikolu 10 ta' l-imsemmi Att."; u

(b) minflok is-subklawsola (4) tagħha għandha tidħol din is- subklawsola ġdida li ġejja:

"(4) Id-dispożizzjonijiet ta' l-artikolu 10 ta' l-Att ta' l-1994 dwar il-Kummerċ Bankarju u xi regolamenti magħmula bis-saħħa tiegħu, għandhom, ħlief safejn xi waħda minnhom tkun inkompatibbli mad- dispożizzjonijiet ta' dan l-artikolu jew ta' l-artikolu 35 jew 58 ta' dan l-Att, japplikaw għal applikazzjonijiet għal trasferiment ta' kummerċ fit-tul u għal appelli magħmula lit-Tribunal għal Servizzi Finanzjarji taħt dan l-Att:

Iżda r-regolamenti magħmula taħt is-subartikolu (15) ta' l-imsemmi artikolu 10 jistgħu jiddistingwu bejn proċeduri magħmula għal finijiet tad-dispożizzjonijiet ta' dan l-Att u proċeduri magħmula għal finijiet tad-dispożizzjonijiet ta' l-Att ta' l-1994 dwar il-Kummerċ Bankarju.".

"R" Clause 57 shall be amended as follows:

(a) for the proviso of subclause (1) thereof there shall be substituted the following:

"Provided that for the purposes of procedures arising under this Act the members appointed under subsection (4) of section 10 of the Banking Act, 1994 shall be substituted by persons to be appointed by the Minister under this Act who in his opinion possess the necessary expertise and experience in business of insurance; and the provisions of subsections (5) to (7) of section 10 of the said Act shall apply to the persons mentioned in this proviso in the same manner and to the same extent as they apply to the members mentioned in subsection (2) of section 10 of the said Act.";

(b) for subclause (4) thereof there shall be substituted the following new subclause:

"(4) The provisions of section 10 of the Banking Act, 1994 and of any regulations made thereunder shall, exept in so far as any of them is incompatible with the provisions of this section or of section 35 or 58 of this Act, apply to applications for transfer of long term business and appeals made to the Financial Services Tribunal under this Act:

Provided that regulations made under subsection (15) of the said section 10 may distinguish between procedures made for the purposes of the provisions of this Act and procedures made for the purposes of the provisions of the Banking Act 1994.".

THE DEPUTY CHAIRMAN: Rimarki?

L-Onor.

Joe Borg.

ONOR.

JOE BORG: B'din l-emenda subklawsola (5) ġiet superfluous?

ONOR.

LEO BRINCAT: Le, fil-fehma tad-drafters tibqa' rilevanti għaliex din tapplika l-aktar għal long term business innifsu.

ONOR.

JOE BORG: Iva, imma f'subklawsola (4) kif emendat qed ngħidu li:-

"The provisions of section 10 of the Banking Act, 1994 and of any regulations made thereunder ...".

Hawnhekk qegħdin ngħidu li regolamenti taħt il-Banking Act se jiġu applikabbli għal applications for transfer of long-term business.

Barra minn hekk ir-regolamenti li joħorġu għandhom jiddistingwu bejn long term business, jiġifieri business ta' l-insurance u tal-banking.

Issa f'subklawsola (5) hemm biss:

"The Minister may, for the purposes of this section, subject to section 35 of this Act, make regulations governing the procedure for determining an application for transfer of long term business filed under that section ...".

L-unika ħaġa li hemm f'subklawsola (5) li m'hijiex repetizzjoni ta' subklawsola (4) hija li sakemm joħorġu dawn ir-regolamenti ''the Tribunal shall regulate its own procedure''.

ONOR.

LEO BRINCAT: Mr Chairman, il-Banking Act jista' jirregola biss dak li għandu x'jaqsam mat-Tribunal imma mhux dak li għandu x'jaqsam ma' trasferiment ta' long term business.

Għalhekk xorta nħossu li hija rilevanti.

ONOR.

JOE BORG: Subklawsola (4) ta' l-emenda tgħid hekk:

"The provisions of section 10 of the Banking Act, 1994 and of any regulations made thereunder shall, exept in so far as any of them is incompatible with the provisions of this section or of section 35 or 58 of this Act, apply to applications for transfer of long term business ..."

Jiġifieri qed jiġu magħmula applikabbli speċifikament għal applications for transfer of long term business.

Jiena nara li hemm ripetizzjoni għax subklawsola (5) titkellem speċifikament fuq an application for transfer of long-term business ukoll.

Jekk tridu li nħalluha, inħalluha pero' hemm żewġ subklawsoli li qed jgħidu l-istess ħaġa, semai f'subklawsola (5) tista' tħalli biss "sakemm isiru dawn ir-regolamenti".

Għax inkella għalfejn qed tgħidu li japplikaw r-regolamenti tal-banking pero' adattati għall-bżonnijiet ta' l-insurance u speċifikament għal long term business f'subklawsola (4), jekk il-Ministru se joħroġ ir-regolamenti apposta għall-insurance?

ONOR.

LEO BRINCAT: Sur President, il-legal advisors tagħna qed jinsistu illi mill-aspett tekniku l-Banking Act ma jistax japplika għal dak li għandu x'jaqsam ma' long term business u allura jħossu li għandha tibqa' kif inhi.

ONOR.

JOE BORG: Jekk iridu jagħmlu hekk, jagħmlu hekk pero' subklawsola (4) se tiġi bla sens għax qed tirriferi għal long term business.

Subklawsola (4) qed tgħid li dak li jsir għas-settur bankarju jiġi applikat għas-settur ta' l-insurance vis-a-vis applications for transfer of long term business.

Punt ieħor li xtaqt nirrimarka dwaru huwa rigward subklawsola (1) ta' klawsola 57 li tgħid hekk:

"In this Act, subject to subsection (2) of this section ...".

Forsi l-Ministru jista' jispjega għaliex subklawsola (1) qed tiġi soġġetta għal subklawsola (2), għax jien ma narax il-link bejniethom.

Se mai iżjed naraha subject to the provisions of subclause (4) milli of subclause (2).

THE DEPUTY CHAIRMAN: Il-Ministru.

ONOR.

LEO BRINCAT: Mr Chairman, l-esperti għadhom kemm għaddewli din in- nota u se naqraha:

"The tribunal established under the Banking Act to hear appeals under clause 58 of the said Bill, shall also hear appeals under the |nsurance Business Bill.

In addition under subclause (2) of clause 57 of the Insurance Business Bill, the tribunal has the function and powers to decide applications for long term business".

ONOR.

JOE BORG: Allura għaliex f'subclause 57 (1) qegħdin ngħidu "subject to subsection (2) of this section"?

Subsection (1) tagħti t- tifsira tal-financial services tribunal u tgħid li huwa t-tribunal stabbilit taħt artiklu 10 tal-Banking Act.

Imbagħad subsection (2) tgħid illi apparti mill-funzjonijiet li għandu hemmhekk, għandu wkoll dawn il- funzjonijiet.

Jekk nagħmluha "subject to subsection (2) of this section" kważi iżjed se niżvijjaw u allura nissuġġerixxi li dan il-kliem jitħalla barra.

Għax waqt li qed tgħid li t-tribunal huwa dak stabbilit taħt section 10 tal-Banking Act, b'varjazzjoni fil-kompożizzjoni tiegħu meta jkun qed jittratta dwar insurance, f'subsection (2) qed tgħid illi barra milli għandu dawk il-funzjonijiet għandu l-funzjonijiet illi għandhom x'jaqsmu ma' long term business.

ONOR.

LEO BRINCAT: La tidher illi qed iddejjaq ħafna lill-Onor.

Borg naħseb li nistgħu nakkommodawh u nħalluha barra.

ONOR.

JOE BORG: Jekk ma jimportax se nissuġġerixxi tibdil fil-kliem biex subklawsola 57 (1) tiġi tinqara' hekk:

''The 'Financial Services Tribunal' shall, in this Act, mean the Tribunal established in terms of section 10 of the Banking Act, 1994 and 'Tribunal' shall be construed accordingly: ... '',

u bil-Malti tiġi:

"It-Tribunal għas-Servizzi Finanzjarji, f'dan l-Att, ifisser it- Tribunal imwaqqaf skond l-artikolu 10 ta' l-Att ta' l-1994 dwar il- Kummerċ Bankarju".

ONOR.

LEO BRINCAT: Mr Chairman, għal klawsola 57 qed nipproponi din l- emenda verbali:

Fis-subklawsola (1) tal-klawsola 57, minflok il-kliem minn "F'dan l- Att, bla ħsara" sa "Tribunal imwaqqaf" għandhom jidħlu l-kliem ""Tribunal għal Servizzi Finanzjarji" f'dan l-Att tfisser Tribunal imwaqqaf".

In subclause (1) of clause 57, for the words from "In this Act," to "the Tribunal established" there shall be substituted the words ""Financial Services Tribunal" shall in this Act mean the Tribunal established".

THE DEPUTY CHAIRMAN: Rimarki?

(Onor. Membri: No) Il-mistoqsija hija l- emenda verbali mressqa mill-Ministru.

Dawk favur?

(Onor. Membri: Aye) Dawn kontra?

Agreed.

L-emenda verbali għaddiet nem. con.

THE DEPUTY CHAIRMAN: Il-mistoqsija hija l-emenda "R" kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "R" għaddiet nem. con.

THE DEPUTY CHAIRMAN: Il-mistoqsija hi klawsola 57, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 57, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 58 - Appelli

Clause 58 - Appeals

ONOR.

LEO BRINCAT: Din il-klawsola tittratta appelli magħmula minn persuna li tħossha aggravata b'xi deċiżjoni ta' l-awtorita' kompetenti dwar materja speċifikata fl-istess klawsola.

Il-klawsola hija mfassla fuq id-dispożizzjonijiet tas-subartikli 8 u 9 ta' l-artiklu 10 ta' l-Att ta' l-1994 dwar il-Kummerċ Bankarju; is- subartikli 2, 3 u 4 ta' l-artiklu 19 ta' l-Att tal-1994 dwar Servizzi ta' Investiment, u s-subartikoli 2 u 3 ta' l-artiklu 21 ta' l-Att ta' l-1994 dwar l-Istituzzjonijiet Finanzjarji.

THE DEPUTY CHAIRMAN: Rimarki?

L-Onor.

Borg.

ONOR.

JOE BORG: It-test Malti ta' subklawsola (1) jinqara tajjeb, pero' t-test Ingliż ma narahx qiegħed tajjeb.

Dan jgħid hekk:

"Subject to the provisions of this section, any person who is aggrieved by a decision of the Competent Authority -

(a) to refuse to issue an authorisation under sections 7, 13 or 21 of this Act;

(b) to impose any condition in an authorisation issued or held under sections 7, 13 or 21 of this Act; ...".

Il-kliem "who is aggrieved by a decision of the Competent Authority to refuse to issue" jiftiehem, jew ikun aħjar kieku nagħmluh "who is aggrieved by a decision of the Competent Authority which - (a) refuses to issue - etc."?

ONOR.

LEO BRINCAT: Le, naħseb li tajba qiegħda.

ONOR.

JOE BORG: Xtaqt nagħmel rimarka oħra dwar subklawsola (3) li tgħid:

"Appell magħmul taħt dan l-artikolu ma għandux jissospendi l- eżekuzzjoni ta' xi deċiżjoni li minnha jkun sar l-appell.".

Imma għandu jkun dejjem hekk?

Din tgħid li l-eżekuzzjoni tad-deċiżjoni tista' tkun "to impose an administrative penalty in respect of infringement".

Jien naraha stramba li waqt li inti tappella tiġi imposta l- penalty.

Naħseb li għandu jsir xi proviso biex f'ċerti ċirkostanzi l- appell jissospendi l-eżekuzzjoni, speċjalment meta nitkellmu fuq administrative penalties.

Għax inkella bniedem jappella, sakemm isir l- appell tiġi imposta l-penalty u mbagħad jekk dak li jkun jirbaħ l-appell ikollu jeħodhom lura mingħand l-awtorita' jew mingħand min jieħu l-penalty!

ONOR.

LEO BRINCAT: Naħseb li l-Onor.

Borg għandu raġun għal dak li jirrigwarda l-penali.

THE DEPUTY CHAIRMAN: L-Onor.

Joe Borg.

ONOR.

JOE BORG: F'paragrafu (a) hemm il-kliem:

"to refuse to issue an authorisation under sections 7, 13 or 21 of this Act;".

F'dan il-kliem m'hemm xejn ħażin, jiġifieri li jekk tappella minn deċiżjoni din tibqa' esegwita.

Paragrafi (b); (c); (d) u (e) qegħdin tajbin ukoll.

Imbagħad hemm paragrafu (f) li jittratta l-penalty, li hija l-iżjed ħaġa importanti.

Se mai subklawsola (3) għandha tiġi tinqara hekk:

"An appeal made under this section shall not suspend the operation of any decision from which the appeal is made except insofar as it relates to a decision under paragraph (f) of subsection (1) of this section.".

ONOR.

LEO BRINCAT: Mr Chairman, nipproponi li din il-klawsola tiġi posposta.

THE DEPUTY CHAIRMAN: Hawn qbil?

(Onor. Membri: Iva)

Il-permess ingħata u klawsola 58 ġiet posposta.

Klawsola 59 - Konfidenzjalita'.

Clause 59 - Confidentiality.

ONOR.

LEO BRINCAT: Sur President, din il-klawsola tipprovdi għall- konfidenzjalita' meta ssir investigazzjoni fl-affarijiet ta' detentur ta' polza u tipprovdi wkoll x'għandu jsir meta wieħed ikollu għalfejn jaħseb li t-tranżazzjoni jew it-tranżazzjoni proposta tista' tinvolvi money laundering.

B'mod ġenerali din il-klawsola hija mfassla fuq id-dispożizzjonijiet ta' żewġ liġijiet, dik ta' artiklu 34 ta' l-Att ta' l-1994 dwar Kummerċ Bankarju u ta' artiklu 25 ta' l-Att ta' l-1994 dwar Istituzzjonijiet Finanzjarji.

ONOR.

JOE BORG: Xtaqt nagħmel żewġ osservazzjonijiet żgħar ħafna.

Naħseb li fit-test Ingliż tas-subklawsola (1) ta' min idaħħal żewġ commas biex tiġi tinqara' hekk:

''Nothing in this Act shall authorise the Competent Authority to enquire, or cause an enquiry to be made in an authorised company, into the affairs of any individual policyholder ...'.'

Għal subiklawsola (2) għandi l-istess osservazzjoni li kont għamilt qabel.

Meta qed ngħidu:

"No person, including past and present officers or agents of a company...",

Din trid tiġi "of an authorised company"?

Jiġifieri hawnhekk qed nippruvaw nolqtlu l-kumpaniji kollha jew inkella qed nirriferu biss għal authorised companies?

ONOR.

LEO BRINCAT: Naħseb li qed nirriferu għal authorised companies.

ONOR.

JOE BORG: Mela fil-każ trid issir emenda verbali biex it-test Ingliż jiġi jaqra hekk:

"No person, including past and present officers or agents of an authorised company, shall disclose any information relating to the affairs of a company or of a policyholder of a company which he has acquired ...".

ONOR.

JOE BORG: Fejn il-kelma "company" tokkorri t-tieni darba qed tirriferi għall-istess kumpannija jew għal xi kumpannija oħra?

ONOR.

LEO BRINCAT: Qed jiġi ssuġġerit li aħjar tibqa' "a company" minflok "the company" minħabba informazzjoni li wieħed jista' jiltaqa' magħhom in the course of his duties.

Kulma se nagħmlu hu li se ndaħħlu "an authorised company".

Sur President, għal klawsola 59 nipproponi din l-emenda verbali:

F'subklawsola (2) tal-klawsola 59 minflok il-kliem "jew tal-preżent ta' kumpannija," għandhom jidħlu l-kliem "jew tal-preżent ta' kumpannija awtorizzata,".

In subclause (2) of clause 59 for the words "agents of a company," there shall be substituted the words "agents of an authorised company,".

THE DEPUTY CHAIRMAN: Aktar rimarki?

(Onor. Membri: No) Il-mistoqsija hija l-emenda verbali għal klawsola 59.

Dawk favur?

(Onor. Membri: Aye) Dawk kontra?

Agreed.

L-emenda verbali għaddiet nem. con.

THE DEPUTY CHAIRMAN: Il-mistoqsija hija klawsola 59, kif emendata verbalment.

Dawk favur?

(Onor. Membri: Aye) Dawk kontra?

Agreed.

Klawsola 59, kif emendata verbalment, għaddiet nem. con. u ġiet ordnata biex issir parti mill-Abbozz ta' Liġi.

Klawsola 60 - Komunikazzjoni ta' informazzjoni konfidenzjali.

Clause 60 - Communication of confidential information.

ONOR.

LEO BRINCAT: Hawnhekk qed nitkellmu dwar il-komunikazzjoni ta' informazzjoni konfidenzjali.

Din il-klawsola tipprovdi sabiex minkejja d- dispożizzjonijiet ta' l-Att ta' l-1994 dwar Segretezza Professjonali, artiklu 257 tal-Kodiċi Kriminali m'għandux jolqot jew itellef l-iskambju ta' informazzjoni dwar poloz, detenturi ta' polza jew detenturi prospettivi ta' polza, fost oħrajn, bejn assiguraturi u/jew intermedjarji u l- Kummissarju tal-Pulizija kemm-il darba dak l-iskambju jkun kompatibbli ma', jew raġonevolment meħtieġ sabiex ikun evitat, identifikat jew imrażżan il- frodi ta' l-assigurazzjoni.

Din il-klawsola kienet daħlet wara diskussjonijiet li kellna ma' l- Association of Insurance Companies li talbet li l-Abbozz għandu jagħmilha possibbli li jsir skambju ta' informazzjoni bejn assiguraturi, intermedjarji u l-Pulizija sabiex kemm jista' jkun ikun evitat, identifikat jew imrażżan il-frodi ta' l-assigurazzjoni.

THE DEPUTY CHAIRMAN: L-Onor.

Joe Borg.

ONOR.

JOE BORG: Paragrafu (b) ta' subklawsola (1) tgħid hekk:

"bejn kumpanniji jew persuni reġistrati jew iskritti taħt l-Att ta' l- 1996 ..." .

Naħseb li minflok "l-Att ta' l-1996" irid jidħol il-kliem "l-Att ta' l- 1998" għax din hija l-liġi l-oħra li għadha qed tiġi diskussa minn dan il- Parlament.

ONOR.

LEO BRINCAT: Iva.

ONOR.

JOE BORG: Fil-fatt kull darba qiegħda "1996".

Din id-data tidher f'ħafna bnadi oħra speċjalment fl-iskedi u għandi nifhem li trid tinbidel.

THE DEPUTY CHAIRMAN: Nistgħu nawtorizzaw lill-Clerk of the House biex idaħħal din l-emenda, jekk taqblu.

Hawn aktar rimarki?

(Onor. Membri: No) Il-mistoqsija hi klawsola 60.

Dawk favur?

(Onor. Membri: Aye) Dawk kontra?

Agreed.

Klawsola 60 għaddiet nem. con. u ġiet ordnata biex issir parti mill-Abbozz ta' Liġi.

Klawsola 61 - Notifika ta' avviżi, eċċ.

Clause 61 - Service of notices, etc.

ONOR.

LEO BRINCAT: Din il-klawsola tistabbilixxi l-proċedura ta' kif għandu jingħata jew ikun notifikat avviż taħt dan l-abbozz.

B'mod ġenerali din il-klawsola hija mfassla fuq id-dispożizzjonijiet ta' artiklu 28 ta' l- Att ta' l-1994 dwar servizzi ta' investiment.

Mr Chairman, nipproponi din l-emenda għal klawsola 61:

"S" Il-paragrafu (d) tal-klawsola 61 għandu jiġi emendat kif ġej:

(a) minnufih wara l-kliem "tas-subartikolu (1) ta' l-artikolu 11 ta' dan l-Att;" għandhom jidħlu l-kliem "jew tal-paragrafu 4.1 ta' l- Ewwel Skeda li tinsab ma' l-Att, skond kif ikun il-każ;"; u

(b) il-kliem minn "l-espressjoni "uffiċjal"" sa "l-istess limitu bħal aġent ta' l-assigurazzjoni" tat-test Malti għandhom jiġu minnufih wara l-kliem "skond kif ikun il-każ; u" kif emendat.

"S" Paragraph (d) of clause 61 shall be amended as follows:

(a) immediately after the words "subsection (1) of section 11 of this Act;" there shall be inserted the words "or paragraph 4.1 of the First Schedule to the Act, as the case may be;" and

(b) the words from "l-espressjoni "uffiċjal"" till "l-istess limitu bħal aġent ta' l-assigurazzjoni in the Maltese text shall immediately follow the words "skond kif ikun il-każ; u" as amended.

THE DEPUTY CHAIRMAN: Rimarki?

L-Onor.

Borg.

ONOR.

JOE BORG: L-ewwel tliet paragrafi ta' klawsola b1 jipprovdu għal notifika ta' individwi.

Paragrafu (d) imbagħad jipprova jiġbor l-oħrajn kollha.

Nixtieq nagħmel suġġeriment biex f'każ ta' soċjetajiet kummerċjali li allura huma regolati bil-Companies Act u kollha għandhom registered office li għandu ċerta rilevanza, in-notifika ssir fir-registered office.

Għalhekk nissuġġerixxi li minflok paragrafu (d) jidħol paragrafu ieħor u paragrafu (d) eżistenti jsir paragrafu (e).

Paragrafu (d) imbagħad jiġi jaqra hekk:

"in the case of a commercial partnership it has been delivered, sent by post or by telefax or left at the registered office or the last known registered office of that commercial partnership;'.'

Qed nissuġġerixxi li jiżdied dan biex jekk il-commercial partnership, għal xi raġuni jew oħra, ineħħi r-registered office tiegħu - ħaġa li hija kważi impossibbli - u ma jappuntax ieħor, allura n-notifika ssir, bħal fil-każ ta' individwu, at the last known registered office.

Imbagħad paragrafu (e) jiġi jinqara hekk:

''in the case of any other body of persons ...".

Ġaladarba l-liġi tagħna tirrikjedi li s-soċjetajiet kummerċjali jkollhom indirizz uffiċjali, in-notifika għandha ssir f'dak l-indirizz filwaqt li mbagħad "any other body" jiġi notifikat għand l-aġent or whoever.''

ONOR.

LEO BRINCAT: Mr Chairman, nipproponi li klawsola 61 tiġi posposta.

THE DEPUTY CHAIRMAN: Hawn qbil li din il-klawsola tiġi posposta?

(Onor. Membri: Iva) Il-permess ingħata u klawsola 61 ġiet posposta.

Klawsola 58 - Appelli.

Clause 58 - Appeals.

(Posposta aktar kmieni fil-Kumitat)

ONOR.

LEO BRINCAT: Mr Chairman, għal klawsola 58 se nipproponi din l- emenda:

''T'' Fis-subklawsola (3) tal-klawsola 58 immedjatament wara l-kliem "li minnha jkun sar l-appell" għandhom jidħlu l-kliem "ħlief fil-każ ta' appell minn deċiżjoni msemmija fil-paragrafu (f) tas-subartikolu (1) ta' dan l-artikolu''.

''T'' In subclause (3) of clause 58 after the words "from which the appeal is made" there shall be inserted the words "except in the case of an appeal from a decision as is mentioned in paragraph (f) of subsection (1) of this section''.

THE DEPUTY CHAIRMAN: Rimarki?

(Onor. Membri: No) Il-mistoqsija hi l- emenda għal klawsola 58.

Dawk favur?

(Onor. Membri: Aye) Dawk kontra?

Agreed.

L-Emenda "T" għaddiet nem. con.

THE DEPUTY CHAIRMAN: Il-mistoqsija hi klawsola 58, kif emendata.

Dawk favur?

(Onor. Membri: Aye) Dawk kontra?

Agreed.

Klawsola 58, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Fid-9.00 p.m il-Kamra rriżumiet u l-Viċi President tal-Kumitati rrapporta progress u talab il-permess sabiex il-Kumitat jerġa' jiltaqa'.

ABBOZZ TA' LIĠI LI JEMENDA L-ATT DWAR DAZJU TAS-SISA (EMENDA NRU 2)

EXCISE DUTY (AMENDMENT) (NO.

2) BILL

MADAM SPEAKER: Peress li aktar kmieni fis-seduta ntalbet votazzjoni fuq it-Tielet Qari ta' l-Abbozz ta' Liġi msejjaħ "Att ta' l-1998 li jemenda l- Att dwar Dazju tas-Sisa", skond il-Mozzjoni ta' Proċedura Nru. 60 se nerġa' npoġġi l-mistoqsija.

Il-mistoqsija hija li l-Abbozz ta' Liġi li jkompli jemenda l-Att dwar Dazju tas-Sisa jkun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

MADAM SPEAKER: Din il-votazzjoni tittieħed minn hawn u għoxrin minuta oħra.

Billi ntalbet votazzjoni, fid-9.00 p.m. il-Kamra ġiet sospiża u rriżumiet fid-9.20 p.m.

MADAM SPEAKER: Se nerġa' npoġġi l-mistoqsija.

Il-mistoqsija hi li l- Abbozz ta' Liġi msejjaħ "Att ta' l-1998 li jemenda l-Att dwar Dazju tas- Sisa (Emenda Nru. 2)" ikun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

VOTAZZJONI NRU 153

FAVUR : 35

L-Onor.

|Abela Carmelo|Farrugia Noel | |Abela Joseph |Grech Edwin | |Agius Chris |Gulia Gavin | |Attard |Herrera Jose' | |Montalto John| | |Bartolo |Mangion Charles | |Evarist | | |Borg Karmenu |Mintoff Dom | |Brincat Leo |Mizzi Joe | |Buhagiar |Pace Bertu | |Charles | | |Buhagiar |Portelli Alfred | |Louis | | |Camilleri |Refalo Anton | |Maria | | |Cardona Chris|Sant Alfred | |Chircop Karl |Sceberras Trigona Alex | |Cilia Joe |Schembri Adami Sandro | |Dalli Helena |Spiteri Lino | |Debono Grech |Vassallo Adrian | |Joe | | |Farrugia |Vella George | |Anglu | | |Farrugia Joe |Vella Karmenu | |Farrugia | | |Michael | |

KONTRA : 34

L-Onor.

|Abela Tony |Galea Pace Victor | |Agius Francis|Gatt Austin | |Bonnici Josef|Gonzi Lawrence | |Bonnici |Hyzler George | |Michael | | |Borg Joe |Mifsud Bonnici Antoine | |Borg Tonio |Mugliett Jesmond | |Cassar Joe |Muscat Claude | |Dalli John |Muscat Richard | |D'Amato Helen|Psaila Savona Joe | |De Marco |Pullicino George | |Guido | | |Debono |Pullicino Orlando Jeffrey | |Giovanna | | |Deguara Louis|Refalo Michael | |Farrugia Jean|Tabone Anton | |Pierre | | |Fenech Adami |Vassallo Edwin | |Eddie | | |Frendo |Vella John | |Michael | | |Galea Censu |Zammit Ninu | |Galea Louis |Zammit Dimech Francis | | | |

Il-mozzjoni għaddiet u l-Abbozz ta' Liġi msejjaħ "Att biex ikompli jemenda l-Att ta' l-1995 dwar Dazju tas-Sisa" nqara t-Tielet Darba u għadda.

ABBOZZ TA' LIĠI DWAR SELF LOKALI

LOCAL LOAN BILL

MADAM SPEAKER: Billi aktar kmieni fis-seduta ntalbet votazzjoni fuq it- Tielet Qari ta' Abbozz ta' Liġi dwar Self Lokali, se nerġa' npoġġi l- mistoqsija.

Il-mistoqsija hi li l-Abbozz ta' Liġi dwar Self Lokali jkun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

MADAM SPEAKER: Din il-votazzjoni tittieħed immedjatament skond il- Mozzjoni ta' Proċedura Nru 60.

VOTAZZJONI NRU 154 FAVUR : 35

L-Onor.

KONTRA : 34

L-Onor.

Il-mozzjoni għaddiet u l-Abbozz ta' Liġi msejjaħ "Att biex jawtorizza li s- somma ta' mhux iżjed minn mija u għaxar miljun lira Maltija tinġabar b'self f'Malta sabiex tkopri nefqa ikbar mid-dħul fil-Fond Konsolidat matul is- sena 1997 u n-nefqa li hi mistennija sseħħ matul is-sena 1998" inqara t- Tielet Darba u għadda.

MADAM SPEAKER: Il-Kamra issa tirriżolvi ruħha fi stadju ta' Kumitat biex ikunu jistgħu jittieħdu l-votazzjonijiet li ntalbu aktar kmieni fis- seduta fuq l-Abbozz ta' Liġi dwar Taxxa Speċjali fuq Banek Kummerċjali.

ABBOZZ TA' LIĠI DWAR TAXXA SPEĊJALI FUQ BANEK KUMMERĊJALI

COMMERCIAL BANKS (SPECIAL TAX) BILL

L-ordni għal Kumitat ġie moqri.

FIL-KUMITAT

L-Onor Anglu Farrugia, Viċi President tal-Kumitati, jippresjedi.

THE DEPUTY CHAIRMAN: Peress li aktar kmieni waqt is-seduta ntalbet votazzjoni fuq klawsola 3 ta' dan l-Abbozz ta' Liġi se nerġa' nagħmel il- mistoqsija.

Il-mistoqsija hija klawsola 3.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE DEPUTY CHAIRMAN: Din id-division tittieħed immedjatament.

VOTAZZJONI NRU 155

FAVUR : 35

L-Onor.

KONTRA : 34

L-Onor.

Klawsola 3 għaddiet u ġiet ordnata biex issir parti mill-Abbozz ta' Liġi.

THE DEPUTY CHAIRMAN: Peress li kienet intalbet votazzjoni fuq l-emenda "B" kif imressqa mill-Ministru tal-Finanzi u Kummerċ għal klawsola 4 ta' dan l-Abbozz ta' Liġi, se nerġa' npoġġi l-mistoqsija.

Il-mistoqsija hija l-emenda ''B'' għal klawsola 4.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE DEPUTY CHAIRMAN: Din id-division tittieħed issa stess.

VOTAZZJONI NRU 156

FAVUR : 35

L-Onor.

KONTRA : 34

L-Onor.

L-Emenda "B" għaddiet.

THE DEPUTY CHAIRMAN: Peress li kienet ntalbet votazzjoni wkoll fuq klawsola 5 ta' dan l-Abbozz ta' Liġi se nerġa' npoġġi l-mistoqsija.

Il- mistoqsija hi klawsola 5.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

VOTAZZJONI NRU 157 FAVUR : 35

L-Onor.

KONTRA : 34

L-Onor.

Klawsola 5 għaddiet u ġiet ordnata biex issir parti mill-Abbozz ta' Liġi.

Fid-9.32 p.m. il-Kamra rriżumiet u l-Viċi President tal-Kumitati rrapporta progress u talab il-permess sabiex il-Kumitat jerġa' jiltaqa'.

MADAM SPEAKER: Sar il-ħin.

L-Onor.

Mizzi, jekk jogħġbu, iressaq l- Aġġornament tal-Kamra.

AĠĠORNAMENT

ONOR.

JOE MIZZI: Madam Speaker, nipproponi l-Aġġornament tal-Kamra għal nhar it-Tlieta, 2 ta' Ġunju, b'din l-aġenda:

Mozzjonijiet

L-Ewwel Qari ta' Abbozz ta' Liġi biex jitwaqqaf Kunsill Reġjonali għal Għawdex;

L-Ewwel Qari ta' Abbozz ta' Liġi dwar il-Qorti tal-Familja;

L-Ewwel Qari ta' Abbozz ta' Liġi dwar Opportunitajiet Indaqs Persuni b'Diżabilita'; u

Riżoluzzjoni dwar enfitewsi temporanja ta' mollijiet, bini u dritt ta' rmiġġ fil-Birgu u l-Isla lill-Port Cottonera Limited.

Ordnijiet tal-Ġurnata

Abbozz ta' Liġi dwar Taxxa Speċjali fuq Banek Kummerċjali - Kumitat (Kont.);

Abbozz ta' Liġi dwar il-Kummerċ ta' l-Assigurazzjoni - Kumitat (Kont.);

Abbozz ta' Liġi dwar Servizzi tat-Turiżmu għal Malta - Kumitat (Kont);

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi dwar il-Protezzjoni Ċivili - it-Tieni Qari (Kont);

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi li jemenda l-Ordinanza dwar il-Pensjonijiet - it-Tieni Qari;

Abbozz ta' Liġi li jemenda diversi ligijiet dwar Servizzi fl-Ajruport - it-Tieni Qari;

Abbozz ta' Liġi dwar il-Forzi tal-Pulizija ta' Malta - it-Tieni Qari;

Abbozz ta' Liġi kontra l-Korruzzjoni - it-Tieni Qari (Kont);

Abbozz ta' Liġi li jemenda l-Att dwar il-Promozzjoni ta' Prodotti Lokali – it-Tieni Qari; u

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni.

Abbozz ta' Liġi dwar Brokers fl-Assigurazzjoni u Intermedjarji oħra - Kumitat Permanenti;

Abbozz ta' Liġi li jemenda Diversi Liġijiet dwar it-Telekomunikazzjoni - Kumitat Permanenti; u

Abbozz ta' Liġi dwar is-Sigurta' fl-Ajruportijiet u fl-Avjazzjoni Ċivili - Kumitat Permanenti.

MADAM SPEAKER: Rimarki?

L-Onor.

Sandro Schembri Adami.

ONOR.

SANDRO SCHEMBRI ADAMI: Sinjura President, nirringrazzjak talli tajtni l-opportunita' li nieħu ftit mill-ħin ta' l-aġġornament.

Kien ikun aktar ta' pjaċir għalija li nressaq riżoluzzjoni li l-Kumitat Permanenti għall-Affarijiet Barranin, li tiegħu kont president, kien ilu li sajjar, kien ilu li ħejja u kien ilu li studja għal diversi xhur.

Il-Vici Prim Ministru ħass li wieħed għandu jaħseb aktar fuqha u li din għandha tiġi diskussa meta l-Kumitat li tiegħu int president, Madam Speaker - qed nirriferi għall-House Business Committee - jiddeċiedi liema hi dik il- ġurnata propizja biex din tkun tista' titressaq.

Imma kif jispjega 'l quddiem l-Onor.

Herrera, il-Euro-Med Conference saret u din ir-riżoluzzjoni li kellha l-ħsieb li ssaħħaħ l-id tal-Gvern, anke bil-kooperazzjoni ta' l-Oppożizzjoni, baqgħet ma tressqitx fil- Parlament u allura baqgħet mhix approvata.

Naħseb li nkun qed nagħmel użu tajjeb mill-ħin ta' l-aġġornament jekk ngħid għallinqas x'kien ikun il- ħsieb tiegħi li nressaq joint resolution bil-firma kemm ta' l-Onor. de Marco kif ukoll ta' l-Onor.

Vella, għax fejn tidħol il-foreign policy hemm bżonn kbir li xi darba naslu biex naqblu.

Is-Sedja tapprezza li din kienet xi ħaġa li konna qed naqblu fuqha.

Wasal iż-żmien li għallinqas il-Parlament jieħu nota ta' dak illi l- kumitat li tiegħu kont president kien qed jiddiskuti dwar id-dimensjoni parlamentari għall-proċess Ewro-Mediterranju?

Hija s-supremazija tal- Parlament li tagħti lili u lil sħabi li konna f'dan il-kumitat id-dritt li nitkellmu, li nirraġunaw u li nargumentaw u din is-supremazija hija finalment vestita fil-Parlament, li hija l-forza legali sovrana ta' dan il- pajjiż.

Jien nemmen anke llum li m'għadnix president ta' dan il-kumitat - ħadt deċiżjoni għal raġunijiet li ħassejt li aħjar neħodha biex nevitaw ħafna battibekki u gwaj minkejja li l-Prim Ministru baqa' sa l-aħħar jitlobni biex nibqa' - illi minkejja li wieħed forsi seta' ħaseb li jkun aħjar li ma nressqux din ir-riżoluzzjoni fil-Parlament, wasal iż-żmien li l-Kumitat għall-Affarijiet Barranin ikun inkarigat illi jsegwi mill-qrib u jgħin kif jista' biex jiġu attwati dawk l-inizjattivi li huma fl-interess tar-reġjun Ewro-Mediterranju.

Jiena nemmen li dan il-Kumitat għall-Affarijiet Barranin għandu jara li jwassal fost il-poplu l-għanijiet u l-benefiċċji li għalihom pajjiżna - hawn mhux qed nitkellem bħala Laburist, imma bħala Malti - jisħaq fl-isfond tal-politika Mediterranja tiegħu.

Dan il-kumitat għandu jkompli jgħin fit- tisħiħ tal-kuntatti bilaterali u multilaterali mal-parlamenti tal-pajjiżi tar-reġjun tal-Mediterran u ma' dawk ta' pajjiżi oħra li huma interessati fil-qrib f'dan ir-reġjun, kif ukoll ma' organizzazzjonijiet internazzjonali kemm reġjonali kif ukoll oħrajn, bl-iskop li jissaħħaħ id-djalogu bejniethom sabiex ikun jista' joħroġ qbil li jwassal għal dak li aħna ddiskutejna u qbilna fuqu fl-istess kumitat, jiġifieri l-ħolqien ta' kunsill jew assemblea tal-pajjiżi tal-Mediterran.

Dan hu li xtaqna li l-Parlament jawtorizza li nistgħu nwasslu hawnhekk.

Pero' għal seba' xhur sħaħ ma konniex kapaċi niġu f'dan il-Parlament u nressqu din ir-riżoluzzjoni.

Kien hemm mument meta għidna li din ma tistax titressaq għax kienet se tiġi superseded by events, u naħseb li hekk hu l- każ; din ġiet superseded by events wara li kellna l-preparatory meeting ta' l-Euro-Med Conference.

Ilkoll nafu li huwa fl-interess ta' pajjiżna li nitkellmu u jkollna vuċi waħda.

Jien nispera li l-kumitat jibqa' jaħdem u li ma jkollniex l-eku ta' dak il-kumment banali li kien sar fl-20 ta' Frar, 1998 fil-Kumitat tiegħek dwar ix-Xogħol tal-Kamra, meta xi ħadd għaref ħafna qal li rridu niddeċiedu jekk dan il-kumitat għadx għandu funzjoni u jekk le rridu nabolixxuh.

Din qiegħda on record u għandha tkexkex lil min jaqraha u lil min jipprova jaħseb biss fuqha għax f'sistema ta' parliamentary democracy on the Westminster model, il-Foreign Affairs Committee huwa kumitat li dejjem ta sehem biex l-għanijiet u l-objettivi tal-politika barranija tkompli tqarreb ...

Għax jekk nieħdu biss l-aspett tal-politika dwar l-Ewropa naraw li f'din il-Kamra naħa trid full membership at all costs u n-naħa l-oħra trid tfittex relazzjonijiet mill-qrib falling short of membership.

Pero' ż-żewġ naħat iridu jmorru hemm u biex imorru hemm iridu jiddiskutu.

Din hija waħda mill-affarijiet li l-aktar li kienet tweġġagħli qalbi meta niġu biex niddiskutu u nipprovaw noħolqu problemi biex ma niddiskutux.

Ejja nibdew niddiskutu u fejn ma naqblux ma nkunux qbilna imma għallinqas ejja nibdew niddiskutu.

Dan kien l-ewwel punt tiegħi.

Nixtieq inqajjem punt ieħor li diġa' tkellimt dwaru.

Jiena nemmen li wasal iż-żmien li jsir re-thinking fuq artiklu 7 ta' Chapter II tal- Kostituzzjoni li jitkellem dwar rights.

X'jiswa li jingħad li:

''The State recognises the right of all citizens to work and shall promote such conditions as will make this right effective.''?

Artiklu 21 u artiklu 22 tal-Kostituzzjoni huma fundamentali - kif kien jgħallimna l-Professur Busuttil - imma jekk ikollok gvern li jiġi jitmellaħ, dawn ma jibqgħu fundamentali xejn għax imbagħad ir-rimedju jkun wieħed politiku billi l-elettorat, il-forza politika sovrana tal-pajjiż, out-votes dak il-gvern.

Kif nafu, chapter II tal-Kostituzzjoni jitkellem ukoll dwar educational interests, dwar natural heritage u affarijiet oħra bħal dawn.

Is-social and economic rights m'għandhomx ikunu biss dikjarazzjonijiet ta' prinċipji għall-gvern imma għandhom ikunu wkoll il-pern ta' dak li hu l- programm elettorali ta' kull gvern.

Huma għandhom jixprunaw lill-gvern - biex nuża kelma li jħobb juża l-Onor.

Louis Galea - lejn ħidma kontinwa favur iċ-ċittadin, li aħna ngħidu li jiġi l-ewwel.

Dawn huma prinċipji fundamentali, imma huma fundamentali daqs id-drittijiet fundamentali tal- bniedem elenkati f'kapitlu IV tal-Kostituzzjoni?

Għax hemmhekk hemm rimedju mhux if they are but if they have been or are likely to be trampled upon.

Aħna bħala partit li suppost għandu kuxjenza soċjali dawn l- affarijiet irridu ngħiduhom u nibqgħu ngħiduhom.

Niġi għall-aħħar kumment tiegħi għax warajja jridu jitkellmu l-Onor Farrugia u l-Onor Herrera.

Hawnhekk nitkellmu fuq the basic social rights.

Imma għaliex il-housing m'huwiex wieħed minnhom?

Il-bniedem ma jitwelidx biex jeżisti imma jitwieled biex jgħix, u biex jgħix il-ħajja fil-milja tagħha naħseb li jrid ikollu saqaf fuq rasu.

Issa jekk aħna qegħdin nitkellmu fuq dawn is-social and economic rights ejja naraw li dan ikun dritt fundamentali għallinqas daqskemm huma fundamentali l-oħrajn.

Ejja naraw li għallinqas ikun pronunzjat u jekk hemm bżonn ikun entrenched fil- Kostituzzjoni.

Dak huwa kulma kelli xi ngħid, Madam Speaker.

Grazzi.

MADAM SPEAKER: Grazzi.

Aktar rimarki?

L-Onor Anġlu Farrugia.

ONOR.

ANGLU FARRUGIA: Nirringrazzja lill-Onor.

Schembri Adami u lill- Onor. Jose' Herrera talli ppermettewli ftit ħin.

Xtaqt nagħmel osservazzjoni importanti u jidhirli li dwarha għandha tittieħed azzjoni kemm jista' jkun malajr, kemm mill-Kummissarju tal-Pulizija kif ukoll mill- membri tal-korp.

Fl-airport tinżamm lista ta' nies li malli jirfsu l- ajruport issir tfittxija fuqhom, jew isirilhom arrest jew deport on arrival.

Sfortunatament jidher illi din il-lista qed tiqdiem sew u m'hijiex qed tiġi riveduta b'mod regolari.

Dan qed ngħidu għax f'idejja għandi każ ta' wieħed Ingliż - dan il-każ ġie rrapportat lili minn membru parlamentari Ingliż li se jqajjem il-każ fil-House of Commons ukoll - illi ġie f'pajjiżna biex jattendi għal funzjoni.

Malli dan wasal Malta bagħtuh lura lejn l-Ingilterra bl-ajruplan li ġie bih.

Wara li l-Pulizija Ingliża tat clearance li jista' jinżel Malta dan reġa' ġie mibgħut għat-tieni darba f'pajjiżu għax skond ir-records tagħna ma kellux jidħol Malta.

Irriżulta li dan huwa każ ta' mistaken identity sempliċement għax l-isem, il-kunjom u date of birth inzertaw l-istess bħal ta' xi ħaddieħor li hu pprojbit li jidħol Malta.

Pero' irridu niftakru li minbarra l-isem, il-kunjom u d-data tat-twelid il-bniedem għandu dettalji oħra, kemm ta' fiżiku u kemm ta' features, kif ukoll l-istorja tiegħu.

Notwithstanding illi jidher illi l- Kummissarju tal-Pulizija jaf tajjeb b'dawn l-affarijiet, dan il-bniedem għadu sal-lum fuq din il-lista u għadhom ma sarux il-verifiki tiegħu lanqas ma' l-Interpol għax skond l-instructions li tat l-Interpol jidher bħala persuna oħra għalkemm bl-istess isem.

Dan qed ngħidu għax allaħares insiru magħrufa li f'Malta r-records m'humiex qed ikunu updated u m'aħniex qed nagħmlu l-investigazzjonijiet tagħna dwarhom!

Dan jista' jkun ta' detriment għalina anke mil-lat turistiku.

Jiena naf persuna oħra, membru fil-Korp tal-Pulizija, li għal raġunijiet li jafhom il-Kummissarju, għadha sal-lum fuq din il-lista u kull meta tiġi biex issiefer jagħmlulha search.

Madam Speaker, dan mhux sew u qed insemmi dawn il-każijiet - mingħajr ma nsemmi ismijiet għalissa - biex l-affarijiet jitranġaw mill-aktar fis u ma nħalluhomx jiggravaw aktar.

Grazzi.

MADAM SPEAKER: Grazzi.

Aktar rimarki?

L-Onor Jose' Herrera.

ONOR.

JOSE' HERRERA: Madam Speaker, deherli li għandi nagħmel xi kummenti dwar il-konferenza preparatorja li saret dan l-aħħar għall-Euro- Mediterranean Parliamentary Forum fil-25 u s-26 ta' Mejju ta' l-1997.

L-ewwelnett nixtieq nirringrazzja lill-Ministru George Vella talli għoġbu jistedinni biex nifforma parti mid-delegazzjoni u nieħu l-okkażjoni biex nawguralu u nagħtih prosit għas-suċċess kbir tal-konferenza u għall-mod li bih ġiet organizzata.

Fuq il-kwestjoni tal-proċess Ewro-Mediterranju jidher li hemm consensus nazzjonali fil-pajjiż.

Minn dan il-proċess Ewro- Mediterranju twieldet l-idea li tiġi kkreata assemblea parlamentari li tkun tħaddan fiha rappreżentanti tal-popli li jiċċirkondaw il-Mediterran u rappreżentanti mill-Unjoni Ewropea.

L-aktar li ħadet spinta din l-idea kien wara l-konferenza Ewro-Mediterranja li kienet saret f'Barċelona fis-26 u s-27 ta' Novembru ta' l-1995.

Id-dikjarazzjoni ta' Barċelona kienet irriferiet għat-tieni Inter- Parliamentary Union Conference għas-sigurta' u koperazzjoni fil-Mediterran li kienet saret fil-Belt Valletta bejn l-1 u l-4 ta' Novembru 1995, jiġifieri ftit qabel.

Waqt dik il-konferenza kien ġie rrakkommandat li tinħoloq assoċjazzjoni ta' stati Mediterannji u ta' dawk il-pajjiżi li b'xi mod għandhom konnessjonijiet ma' l-istess Mediterran.

Attwalment dan is- suġġett qed jiġi diskuss fil-Kumitat Permanenti dwar l-Affarijiet Barranin.

Fil-fatt ikolli nikkummenta ftit fuq dak li qal il-kollega tiegħi.

L-idea tal-Ministru George Vella f'dan il-kumitat, li jiena wkoll nifforma parti minnu, m'huwiex illi d-dibattitu jiġi ttronkat.

Xejn minn dan.

L-ewwelnett il-Kumitat Permanenti dwar l-Affarijiet Barranin huwa mwaqqaf minn dan il-Parlament, jifforma parti intergrali mill-stess Parlament u huwa forum miftuħ.

L-idea tal-Ministru Vella - din ġiet kondiviża mill-istess Membri ta' l-Oppożizzjoni; jiġifieri l-Onor.

Guido de Marco, l-Onor.

Joe Borg u l-Onor.

John Vella - hi li jara l-iżviluppi li qegħdin isiru u jibqa' jiġi diskuss dak li se jiġri wara l-konferenza li kienet qed issir f'Malta.

Jiena ma nemminx illi l-fatt li ma ġietx abbozzata mozzjoni biex tiġi ppreżentata fil-Parlament f'dak il-mument, kien b'xi mod intiż biex jiġi ttronkat id-dibattitu fil-Parlament.

L-idea kienet li d-dibattitu jitkompla f'dan il-kumitat, li huwa parti mill-istess Parlament, biex l-affarijiet jimmaturaw aktar u biex wieħed ikun jista' jissinkronizza l-iżviluppi li qed isiru.

Fil-fatt fil-Kumitat Permanenti dwar l-Affarijiet Barranin, il-consensus nazzjonali hu manifest imma ġie argumentat bosta drabi mill-kelliema kollha li donnu ma kienx qed jiġi rreġistrat progress biżżejjed.

Ir-raġuni prinċipali kienet tidher illi hija li l-pajjiżi individwali kienu qed japprofittaw ruħhom mid-diversi laqgħat li jsiru biex javvanzaw il-problemi nazzjonali partikolari tagħhom.

Pero' l-laqgħa preparatorja li kellna din il-ġimgħa kienet pass ta' ġgant f'din id-direzzjoni, jiġifieri biex jinħoloq dan il-forum parlamentari, li hu l-għan aħħari ta' din il-laqgħa.

Jien nemmen li wara din il-laqgħa finalment dan il-forum parlamentari se jitwaqqaf u qed jiġi previst, skond rakkmandazzjonijiet li qed isiru, li jibda jiffunzjona f'qasir żmien.

Ta' min jgħid li fil-bidu tal-laqgħa d- delegazzjoni Maltija inkwetat xi ftit fis-sens illi bħas-soltu diversi pajjiżi bdew jisservew bil-laqgħa biex javvanzaw l-interessi partikolari tagħhom.

L-aktar pajjiż li spikka f'dan is-sens kien l-Alġerija li enfasizzat, per eżempju, il-problema tal-Lvant Nofsani u li l-Ewropa tinvesti biss 5% ta' l-investiment tagħha fil-pajjiżi tas-south.

Qajmet ukoll il-problema tal-freedom of movement lejn l-Ewropa, speċjalment għar- rigward ta' Franza, u wkoll il-problema ta' l-ekonomija protezzjonista li teżisti fl-Ewropa, naturalment minħabba s-suq komuni li jeżisti bejn il- pajjiżi ta' l-Unjoni Ewropea.

L-Eġittu min-naħa tiegħu ssottollinea l- assenza tal-Libja f'din il-laqgħa u l-problemi ta' l-embargos li hemm fuq il-Libja u pajjiżi oħra, bħall-Iraq.

Ta' min isemmi wkoll kummenti tal- Ġordan u l-Marokk li enfasizzaw li l-proċess ta' paċi fil-Lvant Nofsani kważi waqaf għal kollox u l-bżonn li jiġi fformat trattat ta' nuclear free zone u ta' zona fejn ma jkunx hemm armi ta' mass destruction.

Madanakollu wara interventi partikolari f'dan is-sens il-bonsens irrenja u ttieħdu deċiżjonijiet konkreti.

Fil-fatt Malta spjegat u enfasizzat il- punt li proprju minħabba l-problemi u t-tensjonijiet sollevati minn għadd ta' pajjiżi, jidher li hemm il-bżonn ta' forum parlamentari sabiex ikun hemm dibattitu dejjem ħaj u miftuħ fuq dawn is-suġġetti.

Ġie spjegat li huma l-membri parlamentari li huma l-aktar viċin tal-popli rispettivi tagħhom u mhux il-gvernijiet u għalhekk f'tali forum jinżamm ħaj u miftuħ id-dibattitu tad-diversi popli li huma membri u li huma storikament marbutin bejniethom.

Fil-fatt ta' min jirriferi wkoll għall-pożizzjoni ta' l-Italja u Spanja, f'żewġ pajjiżi li qed jikkontribwixxu ferm għall-proċess Ewro-Mediterranju.

Huma spjegaw li l-parlament tal-Mediterran għandu jikkrea equilibrium fir- reġjun.

Fost affarijiet oħra, tali forum jikkostrinġi lill-Unjoni Ewropea li tagħti ferm aktar attenzjoni lill-pajjiżi tas-south.

Ġie enfasizzat ukoll, speċjalment minn Spanja, li l-enfasi f'dan il-forum għandha tkun l- ugwaljanza ta' l-istati sovrani li jipparteċipaw ugwalment kemm f'dak li jirrigwarda dritt ta' vot kif ukoll f'dak li jirrigwarda speaking time.

Ġie rilevat ukoll mir-rappreżentant tal-Kummissjoni Ewropea li fil-viċin għandu jsir inkontru ma' l-ambaxxatur Libjan bl-intendere li jsir speċi ta' rikonċiljament biex anke l-Libja tibda tipparteċipa bi sħiħ f'dan il-forum.

Wara kollox fid-dikjarazzjoni ta' Barċelona nnifisha hu previst li jkun jista' jiżdied l-għadd ta' membri.

Huwa interessanti li wieħed jara x'kienu l-kummenti fuq dan il-forum mir- rappreżentanti tal-Parlament Ewropew, li wara kollox huwa l-istigatur ta' dan il-proċess.

Qed jiġi ssuġġerit illi jkun hemm 43 membru rappreżentanti tal-Parlament Ewropew innifsu u żewġ membri oħra mill-parlamenti nazzjonali.

Naturalment tista' tinħoloq il-problema, li forsi għad trid tiġi sorvolata, ta' rappreżentazzjoni doppja għax ikun hemm pajjiżi membri li jkollhom rappreżentant mill-pajjiż proprju u rappreżentant ieħor mill- Parlament Ewropew.

Ġie wkoll enfasizzat il-bżonn li dan il-forum jibqa' jiltaqa' almenu darbtejn fis-sena u, naturalment bħal fil-parlament, ikun hemm standing committees biex jissoktaw bix-xogħol kontinwament.

Ġie enfasizzat ukoll il-bżonn li jiġi kkreat segretarjat permanenti biex jamministra l-burokrazija neċessarja ta' dan il-forum.

Barra minn hekk ġie aċċennat minn diversi pajjiżi li Malta, li qiegħda fiċ-ċentru tal- Mediterran, tkun il-post ideali għal dan il-venue.

Grazzi, Madam Speaker.

MADAM SPEAKER: Grazzi.

Il-Kamra hija aġġornata għal nhar it-Tlieta, 2 ta' Ġunju, fis-6.00 p.m. bl-aġenda kif komunikata mill-Ministru Mizzi.

Fl-10.02 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,413 u ċioe' għar-rigward tal-każ ta' persuna mill-Belt, li d- dettalji tagħha diġa' ntbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

X'qiegħed iżomm milli dan il-każ jiġi ffinalizzat f'dak li hu trattament tiegħu?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,413.

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,412 u ċioe' għar-rigward tal-każ ta' persuna mill-Ħamrun, li d- dettalji tagħha diġa' ntbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,412.

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,411 u ċioe' għar-rigward tal-każ ta' persuna mill-Belt, li d- dettalji tagħha diġa' ntbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,411.

MINISTERU TAD-DJAR - DELEGAZZJONIJIET

L-ONOR.

AUSTIN GATT staqsa lill-Ministru tad-Djar u Kunsilli Lokali: Jista' l-Ministru jgħid kemm siefru delegazzjonijiet fid- dikasteru li għalih hu responsabbli mill-1 ta' Novembru, 1997 sal-31 ta' Marzu, 1998; x'kien l-iskop ta' kull safra; minn min kienet komposta d- delegazzjoni għal kull safra u kemm intnefaq għal kull safra?

Jista' l- Ministru jgħid ukoll mingħand liema aġenziji ta' l-ivjaġġar ittieħdu l- bijetti ta' l-ajru u kemm tħallas lil kull aġenzija?

ONOR.

ALFRED PORTELLI: Fil-perjodu msemmi siefret delegazzjoni waħda.

Din kienet magħmula minn Dr. Stefan C.Buontempo, Konsulent tiegħi.

Huwa attenda għall-International Workshop fl-Olanda, bis-suġġett: Social Housing Management in Europe.

F'din is-safra ntnefqet is-somma ta' Lm334.43.

Il- biljett ta' l-ajru nxtara mill-Air Malta plc. u kien jiswa Lm161.14.

MINISTERU TAL-BIEDJA U SAJD - DELEGAZZJONIJIET

L-ONOR.

AUSTIN GATT staqsa lill-Ministru tal-Biedja u Sajd: Jista' l-Ministru jgħid kemm siefru delegazzjonijiet fid-dikasteru li għalih hu responsabbli mill-1 ta' Novembru, 1997 sal-31 ta' Marzu, 1998; x'kien l-iskop ta' kull safra; minn min kienet komposta d-delegazzjoni għal kull safra u kemm intnefaq għal kull safra?

Jista' l-Ministru jgħid ukoll mingħand liema aġenziji ta' l-ivvjaġġar ittieħdu l-biljetti ta' l-ajru u kemm tħallas lil kull aġenzija?

ONOR.

NOEL FARRUGIA: L-informazzjoni mitluba mill-Onor.

Interpellant tpoġġiet fuq il-Mejda tal-Kamra aktar kmieni f'din is-Seduta.

MINISTERU TAX-XOGĦLIJIET - DELEGAZZJONIJIET

L-ONOR.

AUSTIN GATT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid kemm siefru delegazzjonijiet fid- dikasteru li għalih hu responsabbli mill-1 ta' Novembru, 1997 sal-31 ta' Marzu, 1998; x'kien l-iskop ta' kull safra, minn min kienet komposta id- delegazzjoni għal kull safra u kemm ntnefaq għal kull safra?

Jista' l- Ministru jgħid ukoll mingħand liema aġenziji ta' l-ivvjaġġar ittieħdu l- biljetti ta' l-ajru u kemm tħallas lil kull aġenzija?

ONOR.

CHARLES BUHAGIAR: Tweġiba tingħata f'xi seduta oħra

MINISTERU TAT-TURIŻMU - DELEGAZZJONIJIET

L-ONOR.

AUSTIN GATT staqsa lill-Ministru tat-Turiżmu u s-Self- Employed: Jista' l-Ministru jgħid kemm siefru delegazzjonijiet fid- dikasteru li għalih hu responsabbli mill-1 ta' Novembru, 1997 sal-31 ta' Marzu, 1998; x'kien l-iskop ta' kull safra; minn min kienet komposta d- delegazzjoni għal kull safra u kemm intnefaq għal kull safra?

ONOR.

KARMENU VELLA: Risposta tingħata f'seduta oħra.

MINISTERU TAL-ĠUSTIZZJA - DELEGAZZJONIJIET

L-ONOR.

AUSTIN GATT staqsa lill-Ministru tal-Ġustizzja: Jista' l-Ministru jgħid kemm siefru delegazzjonijiet fid-dikasteru li għalih hu responsabbli mill-1 ta' Novembru, 1997 sal-31 ta' Marzu, 1998; x'kien l- iskop ta' kull safra; minn min kienet komposta d-delegazzjoni għal kull safra u kemm intnefaq għal kull safra?

ONOR.

GAVIN GULIA: Ninforma lill-Onor.

Interpellant li l-informazzjoni mitluba tpoġġiet fuq il-Mejda tal-Kamra aktar kmieni f'din is-Seduta.

MINISTERU TAL-FINANZI U KUMMERĊ - DELEGAZZJONIJIET

L-ONOR.

AUSTIN GATT staqsa lill-Ministru tal-Finanzi u Kummerċ: Jista' l-Ministru jgħid kemm siefru delegazzjoni fid-dikasteru li għalih hu responsabbli mill-1 ta' Novembru, 1997 sal-31 ta' Marzu, 1998; x'kien l- iskop ta' kull safra; minn min kienet komposta d-delegazzjoni għal kull safra u kemm intnefaq għal kull safra?

Jista' l-Ministru jgħid ukoll mingħand liema aġenziji ta' l-ivjaġġar ittieħdu l-biljetti ta' l-ajru u kemm tħallas lil kull aġenzija?

ONOR.

LEO BRINCAT: It-tagħrif mitlub tpoġġa fuq il-Mejda tal-Kamra aktar kmieni f'din is-Seduta.

B'zieda ma' dan qed nagħti wkoll l-ispejjeż fuq delegazzjonijiet li saru bejn l-1995 u Ottubru 1996.

FTEHIM KOLLETTIV

L-ONOR.

GEORGE PULLICINO staqsa lill-Ministru tal-Ġustizzja: Jista' l-Ministru jgħid f'liema data kull aġenzija governattiva, awtorita' statali u korporazzjoni pubblika li taqa' taħt id-dekasteru tiegħu, ffirmat l-aħħar ftehim kollettiv mar-rappreżentanti tal-ħaddiema?

F'kull każ sa liema data kien ikopri dan il-ftehim kollettiv?

ONOR.

GAVIN GULIA: Ninforma lill-Onor.

Interpellant li l-ebda dipartiment\kummissjoni li bħalissa jaqgħu taħt dan il-Ministeru ma daħal f`xi ftehim kollettiv separat mar-rappreżentanti tal-ħaddiema.

Iżda f`Ottubru 1996 id-Dipartiment tal-Kunsilli Lokali kien iffirma ftehim mal-UĦM rigward is-segretarji impjegati mal-kunsilli lokali.

Dan il-ftehim kien għal perjodu ta` tlett snin.

FTEHIM KOLLETTIV

L-ONOR.

GEORGE PULLICINO staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid f'liema data kull aġenzija governattiva, awtorita' statali u korporazzjoni pubblika, li taqa' taħt id-dekasteru tiegħu, ffirmat l-aħħar ftehim kollettiv mar- rappreżentanti tal-ħaddiema?

F'kull każ sa liema data kien ikopri dan il- ftehim kollettiv?

ONOR.

JOHN ATTARD MONTALTO:

|KUMPANNIJA|DATA |PERIJODU | | |TAL-FTEH| | | |IM | | |Malta |16/10/94|15/08/94 -| |Developmen| |31/12/97 | |t | | | |Corporatio| | | |n | | | |Malta |Nil | | |Standardis| | | |ation | | | |Authority | | | | | | | |MIMCOL | | | |Mimcol |Nil | | |Fort |Nil | | |Chambray | | | |Gozo |Nil | | |Ferries | | | |Konkos |Nil | | |Malta |Nil | | |Cantry | | | |Casma |12/01/98|12/01/98 -| | |* |31/03/98 | |Interprint|06/03/97|31/12/97 | |Kordin |30/01/98|01/01/97 -| |Grain | |31/12/00 | |Terminal | | | |Kalaxlokk |27/06/96|01/01/95 -| | | |31/12/97 | |Medigran |10th |01/01/96- | | |March |31/12/98 | | |1997 | | |Sea Malta |17/10/97|01/01/96 -| | | |31/03/01' | | |04/08/97|01/01/96 -| | | |31/03/01''| |Tug Malta |20/03/98|01/10/97 -| | | |31/12/97 |

* dan il-ftehim ġie estiż sakemm jieħu f'idejh it-tmexxija tal-casino il- consortium il-ġdid.

' għall-ħaddiema on shore. '' għall-baħħara.

|MALTA FREEPORT | | | |CORPORATION | | | |Malta Freeport | | | |Corporation | | | |UHM |16/05|31/12| | |/95 |/97 | |Freeport Terminal| | | |(M) Ltd | | | |UHM |03/11|30/06| | |/95 |/97 | |UHM/GWU |16/08|30/06| | |/96 |/97 | |UHM |15/07|30/06| | |/96 |/98 |

FTEHIM KOLLETTIV

L-ONOR.

GEORGE PULLICINO staqsa lill-Ministru għat-Trasport u Portijiet: Jista' l-Ministru jgħid f'liema data kull aġenzija governattiva, awtorita' statali u korporazzjoni pubblika, li taqa' taħt id- dekasteru tiegħu, ffirmat l-aħħar ftehim kollettiv mar-rappreżentanti tal- ħaddiema?

ONOR.

JOE DEBONO GRECH: Jiena nformat li l-informazzjoni li talab l- Onor. Interpellant fuq ftehim kollettiv f'azjendi li jaqgħu taħt il- Ministeru tiegħi hija kif ġej:-

Malta International Airport plc - L-aħħar ftehim kollettiv li ffirmat il- Malta International Airport plc mal-UĦM kien fit-2 ta' Frar, 1996 u dan kien ikopri l-perjodu bejn l-1 ta' Jannar 1995 u l-31 ta' Diċembru 1997.

Gozo Channel Co. Ltd. - Ftehim kollettiv iffirmat fil-25 ta' Lulju 1996 sar bejn il-kumpanija u l-GWU (Taqsima Port u Trasport) li kien ikopri bejn l-1 ta' Jannar 1996 sal-31 ta' Diċembru 1998.

Malta Maritime Authority - Sar ftehim kollettiv bejn l-Awtorita' u l- General Workers' Union fit-22 ta' Jannar 1998 u dan ikopri l-perjodu bejn l- 1 ta' Jannar 1997 sal-31 ta' Diċembru 1999.

Sar ukoll ftehim kollettiv bejn l-Awtorita' u l-Union Ħaddiema Magħqudin fit-12 ta' Marzu 1998 u dan kien ikopri l-perjodu bejn l-1 ta' Jannar 1997 sal-31 ta' Diċembru 1999.

Maltapost plc iffirmat il-ftehim kollettiv mal-General Workers' Union fl- 20 ta' April 1998.

Dan il-ftehim kollettiv idum fis-seħħ għal perjodu ta' tlett snin li jibda jgħodd mill-1 ta' Mejju, 1998.

L-Awtorita' dwar it-Trasport Pubbliku - l-aħħar Ftehim kollettiv kien iffirmat bejn l-Awtorita' u l-Union Ħaddiema Magħqudin fl-4 ta' Ottubru 1996.

Dan il-ftehim jagħlaq fil-31 ta' Diċembru 1998.

FTEHIM KOLLETTIV

L-ONOR.

GEORGE PULLICINO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid f'liema data kull aġenzija governattiva, awtorita' statali u korporazzjoni pubblika, li taqa' taħt id- dekasteru tiegħu, ffirmat l-aħħar ftehim kollettiv mar-rappreżentanti tal- ħaddiema?

F'kull każ sa liema data kien ikopri dan il-ftehim kollettiv?

ONOR.

CHARLES BUHAGIAR: It-taqsima tax-xogħlijiet ma tagħmel ebda ftehim kollettiv mar-rappreżentanti tal-ħaddiema.

Il-Korporazzjoni għas-Servizzi ta' l-Ilma ffirmat ftehim kollettiv fit-8 ta' Mejju 1996 u dan kien ikopri d-data ta' bejn l-1 ta' Novembru 1993 sal- 31 ta' Diċembru 1997.

FTEHIM KOLLETTIV

L-ONOR.

GEORGE PULLICINO staqsa lill-Ministru tal-Ħarsien Soċjali: Jista' l-Ministru jgħid f'liema data kull aġenzija governattiva, awtorita' statali u korporazzjoni pubblika, li taqa' taħt id-dekasteru tiegħu, ffirmat l-aħħar ftehim kollettiv mar-rappreżentanti tal-ħaddiema?

ONOR.

EDWIN GRECH: L-informazzjoni mitluba mill-Onor Membru hija kif ġej:

(i) Employment and Training Corporation

L-aħħar ftehim kollettiv li ġie ffirmat mar-rappreżentanti tal- ħaddiema kien fl-24 ta' Awissu, 1995 u jkopri l-perjodu bejn l-1 ta' Jannar 1995 u l-31 ta' Diċembru 1997;

(ii) Aġenzija Sedqa

L-Aġenzija ffirmat ftehim kollettiv mal- General Workers' Union u l-Union Ħaddiema Magħqudin fl-10 t'Ottubru,1996.

Dan ikopri perjodu ta' ħames snin bejn l-1 ta' Jannar, 1996 u l-31 ta' Diċembru, 2001;

(iii) Programm Ħidma Soċjali

M'hemmx ftehim kollettiv.

FTEHIM KOLLETTIV

L-ONOR.

GEORGE PULLICINO staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid f'liema data kull aġenzija governattiva, awtorita' statali u korporazzjoni pubblika li taqa' taħt id-dekasteru tiegħu, ffirmat l-aħħar ftehim kollettiv mar- rappreżentanti tal-ħaddiema?

F'kull każ sa liema data kien ikopri dan il- ftehim kollettiv?

ONOR.

MICHAEL FARRUGIA: L-unika ftehim kollettiv li jaqa' taħt il- Ministeru tiegħi huwa dak bejn l-Isptar Zammit Clapp u l-Union Ħaddiema Magħqudin li ġie ffirmat fil-11 ta' Meju, 1995 u jkopri l-perjodu mill-1 ta' Lulju, 1994 sat-30 ta' Ġunju, 1997.

RUMANIJA - VISTA MILL-PRESIDENT

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid f'liema xahar ta' din is-sena se jagħmel il-viżta uffiċjali tiegħu Malta il- President tar-Rumanija?

ONOR.

GEORGE VELLA: Hemm indikazzjonijiet li l-viżita uffiċjali tal- President tar-Rumanija f'Malta ssir fil-ħarifa li jmiss.

S'issa għadhom għaddejjin kuntatti biex tiġi stabbilita data u programm.

GVERN ĊINIŻ - GRANT

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid kif inhu maħsub li jintużaw it-3 miljun Yuan fi grant li l-Gvern Ċiniż se jagħti lill-Gvern Malti?

ONOR.

GEORGE VELLA: Ngħarraf lill-Onor.

Membru li qed isiru negozjati biex jinstab l-aħjar mod kif se tintuża din l-għotja.

EGYPTIAN MALTESE MIXED COMMISSION

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid meta se ssir il-laqgħa li jmiss ta' l-Egyptian Maltese Mixed Commission?

ONOR.

GEORGE VELLA: Il-Kummissjoni Mħallta bejn Malta u l-Eġittu tiġi mlaqqa' perjodikament f'Malta u fl-Eġittu b'mod alternat.

Ir-raba' sessjoni ta' din il-Kummissjoni Mista hija mistennija li tiġi mlaqqa' f'Malta matul it-tieni nofs ta' din is-sena.

ĦADDIEMA ĊINIŻI

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk hemmx il-ħsieb li jinġiebu Malta ħaddiema Ċiniżi biex jaħdmu f'joint venture bejn interessi Maltin u Ċiniżi?

ONOR.

GEORGE VELLA: Risposta tingħata f'xi seduta oħra.

MALTA CHINA JOINT ECONOMIC MIXED COMMISSION

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid meta se ssir il-laqgħa li jmiss tal-Malta China Joint Economic Mixed Commission?

ONOR.

GEORGE VELLA: Nixtieq ninforma lill-Onor.

Membru li l-Malta China Joint Economic Mixed Commission mistennija li tiltaqa' fl-ewwel ġimgħa ta' Settembru, 1998, f'Beijing.

TUNESIJA - FTEHIM MA' MALTA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jikkonferma: (a) li t-Tunesija qegħda tipprova tillimita d-definizzjoni ta' Malta fin-negozjati għal ftehim fuq Accordance of double Taxation; u (b) li l-Gvern Malti mhux se jiċċaqlaq mill-pożizzjoni li ħa l-Gvern Nazzjonalista fl-1995?

ONOR.

GEORGE VELLA: Il-ftehim dwar ħelsien minn taxxa doppja bejn Malta u t-Tuneżija għadu soġġett għal negozjati bejn iż-żewġ pajjiżi u għalhekk mhux propizju li jingħata tagħrif pubbliku f'dan il-mument.

L-Onor.

Interpellant huwa aċċertat li bħal f'kull negozjati dwar ftehim ma' pajjiżi oħra, l-interessi nazzjonali ta' Malta jiġu dejjem imħarsa qabel kollox.

SAN PAWL IL-BAĦAR - TRIQ SAN PAWL

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar meta finalment se jiġi attwat ix-xogħol meħtieġ fuq Triq San Pawl, f'San Pawl il-Baħar?

Jista' l-Ministru jagħti tagħrif dwar jekk ix-xogħol li ssemma tant drabi huwiex se jsir matul ix-xhur tas-sajf, meta t-triq hi daqstant passaġġa, jew matul ix-xhur tax-xitwa, meta hu perikoluż ħafna li jsir xogħol f'din it-triq?

ONOR.

CHARLES BUHAGIAR: Tweġiba tingħata f'xi seduta oħra

SAN PAWL IL-BAĦAR - TRIQ IL-PWALES

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar meta hu mistenni li jsir ix-xogħol ta' resurfacing meħtieġ fi Triq il-Pwales, f'San Pawl il- Baħar?

ONOR.

BUĠIBBA - XOGĦLIJIET

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar jekk fil-fatt kienx hemm xogħol li sar mid-dipartimenti/kuntratturi mqabbda minnu fl-inħawi ta' Buġibba li nqala'?

Liema xogħol inqala', bl-ordni ta' min u min ħallas għalih?

ONOR.

SALINA - XOGĦOL TA' DRENAĠĠ

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar jekk ix-xogħol fuq il-main tad-drenaġġ ħdejn Kennedy Grove, fis-Salina fil-fatt huwiex lest minn kollox?

Jista' l-Ministru jagħti tagħrif dwar jekk sarux xi inspections fuq il-mini baxxi li hemm fit-triq fl-istess area, liema xogħol kellu jsir mid-Dipartiment tax-Xogħlijiet?

ONOR.

MISTOQSIJIET GĦAL TWEĠIBIET BIL-MIKTUB

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ ta' persuna mill-Furjana, li d- dettalji tagħha qed jintbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

X'qiegħed iżomm milli dan il-każ jiġi ffinalizzat f'dak li hu trattament tiegħu?

ONOR.

ALFRED PORTELLI: Jien informat illi l-applikanti li qed japplikaw minħabba taraġ iridu post il-Furjana biss u l-każ tagħhom jiġi kkonsidrat meta jidħol post bla taraġ f'dan il-lokal, flimkien ma' l-20 applikazzjoni oħra minn applikanti li qed jitolbu post simili fil-Furjana.

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ ta' persuna mill-Belt, li d-dettalji tagħha qed jintbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall-ipproċessar tal- każ ta' akkomodazzjoni soċjali?

ONOR.

ALFRED PORTELLI: Jien informat illi l-applikazzjoni ndikata ġiet ikkanċellata peress li l-applikant ma rrispondiex għal kwestjonnarju li ntbagħatlu.

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ ta' persuna mill-Ħamun, li d- dettalji tagħha qed jintbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

ONOR.

ALFRED PORTELLI: Jien informat illi l-applikazzjoni tal-persuna ndikata ma jonqosha xejn.

Iżda l-applikanta trid tmur toqgħod il-Belt u l- Furjana biss fejn hemm numru kbir ta' applikanti jistennew.

DJAR - AKKOMODAZZJONI SOĊJALI

L-ONOR.

ONOR.

ALFRED PORTELLI: Jien informat li l-applikazzjoni ndikata ġiet ikkanċellata peress li l-applikanti kienu qed japplikaw bħala koppja għarajjes.

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ ta' persuna mill-Marsa, li d- dettalji tagħha qed jintbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

ONOR.

Iżda l-pplikanta trid tmur toqgħod l-Imsida jew il-Gżira fejn bħalissa għaddej proġett ta' slum clearance li jagħmilha diffiċli li ssib postijiet adattati biex jiġu allokati.

DJAR - AKKOMODAZZJONI SOĊJALI

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ ta' persuna mill-Ħamrun, li d- dettalji tagħha qed jintbagħtu separatament, jista' l-Ministru jgħid u jikkonferma li d-dipartiment irċieva d-dokumenti kollha meħtieġa għall- ipproċessar tal-każ ta' akkomodazzjoni soċjali?

ONOR.

ALFRED PORTELLI: Jien informat illi l-applikazzjoni ndikata ġiet ikkanċellata peress li l-applikant ma rrispondiex għal kwestjonarju li ntbagħatlu.

DJAR - INSPECTORS

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ ta' persuna mill-Marsa, li d- dettalji tagħha qed jintbagħtu separatament, jista' l-Ministru jgħid jekk intbagħatx inspector?

Jekk fl-affermattiv, meta?

Jekk fin-negattiv, għaliex ma ntbagħatx?

Jekk hu l-każ, meta se jintbagħat?

ONOR.

ALFRED PORTELLI: Jien informat illi l-persuna li dwarha qed issir il-mistoqsija ilha li nqdiet minn Ottubru 1997.